Bukedde Online - 'Omwana twamutta naye mukendeeze ku kibonerezo kuba n'obugagga ssaabufuna'\nOmulimi by'olina okukola okufuna mu binyeebwa\nNze nnindiridde buwanguzi - Kigoonya\nEbya Mmeeya Ssebuggwaawo bibi: Mberaze ayagala kumusuuza ggaati...\nEyeeyita Katonda alese ebyafaayo\n'Omwana twamutta naye mukendeeze ku kibonerezo kuba n'obugagga ssaabufuna'\nOmugagga aguze ekyalo n'akizingako, azibye n'oluguudo\nKKOOTI Enkulu e Nakasongola etandise okuwuliriza omusango oguvunaanibwa Sperito Kisekwa ne banne abalala bana ogw’okusobya ku mwana atanneetuuka ate ne bamusaddaaka.\nWabula Kisekwa yategeezezza omulamuzi nti tayagala kumalira kkooti budde, era ayagala emusalire ekibonerezo ekitonotono kubanga yawubisibwa nti bw’anaasaddaaka omwana omuwala waakufuna obugagga era n’amaliriza ng’amusaddaase; kye yazuula oluvannyuma nti kyali kikyamu.\nKisekwa avunaanibwa okusobya ku Sylvia Suubi 7, ate oluvannyuma n’amutta n’amusalako ebitundu by’ekyama n’alembeka n’omusaayi n’agutwalira omusawo w’ekinnansi.\nObutemu buno bwaliwo nga February 24, 2013 ku kyalo Nansaka mu ggombolola y’e Butuntumula e Luweero oluvannyuma n’amusaddaaka nga kw’atadde n’okutema mwannyina Canan Nankunda 14, ensingo n’amuleka mu kisaka ng’alowooza afudde.\nOmwana Nankunda y’omu ku bajulizi mu musango guno era yalumiriza dda nga bwe yalaba Kisekwa ng’asanjaga Suubi bwe baali ku ttale nga balunda ente.\nOmulamuzi wa Kkooti Enkulu e Nakasongola, Yasin Nyanzi ku Lwokuna yatandise okuwulira omusango Kisekwa mw’avunaanibwa ne banne okuli mukyala we Scovia Kalungi eyakweka omusaayi mu nnyumba, Justine Nampiima, Nnaalongo Justine Nakibirango ne Francis Mukasa gwe bagamba nti musawo wa kinnansi okuva e Mukono.\nKigambibwa nti nga 24/02/2013 ku ssaawa musanvu ez’emisana, kitaawe wa Suubi , Joseph Ankunda yagenda n’abaana be bano ku ffaamu okulunda ente wabula ye kwe kubaleka nga bazikuuma n’abategeeza nti k’agende ku ddaamu akime amazzi ge baali balina okuziwa okunywa.\nNg’amaze okuleeta amazzi yasaba abaana be okusigala nga balunda ente olwo ye adde eka abayiiyize kye banaalya nga bamaze okulunda ente.\nMuhumuza omwana wa Ankunda eyali ne mwannyina Suubi yategeezezza kkooti nti kitaabwe mu kubalekawo, Kisekwa yafubutuka gye bataategeera n’abategeeza ng’ezimu ku nte zaabwe bwe ziridde emmere ye era n’abasaba okugenda okulaba emmere gye ziridde.\nJoseph Ankunda kitaawe w’abaana abaasaddaakibwa (owookubiri ku kkono), Nankunda (wakati eyawona okuttibwa), nnyina Jovia Kamwine ne Shellin Kasozi owa Kyampisi Child Care Ministries.Ku kkono omu ku booluganda lw’omugenzi.\nAbaana bano bakkiriza okugenda ne Kisekwa era nga mu kutambula yabalagira okukulemberamu, bwe baatuuka mu kasiko yabalagira okutuula wansi n’akwata Nankunda n’amutema ekiso ku nsingo emabega nga kino Suubi bwe yakiraba yagezaako okudduka eka ategeeze kitaawe.\nNankunda teyasobola kutuuka waka kubanga Kisekwa yamugoba n’amutega okugulu nagwa wansi era n’amutemaatema n’amuleka mu kisaka ng’alowooza afudde wabula Katonda n’amutaasa.\nNankunda mu kudda engulu yalaba omusaayi omungi ku lugoye lwe era bwe yakyusa omutwe yalaba ng’ensingo ye bagitemye nnyo, ne yeekulula mpolampola atuuke eka ayite kitaawe wabula amaanyi ne gamuggwaamu era mu kino n’agwa wansi nga takyasobola wadde okutambula.\nAnkunda kitaawe w’abaana agamba yaddayo ku ttale asange abaana wabula yeekanga okusanga nga mutabani we agudde wansi abunye omusaayi ate nga muwala we talabikako.\nWano yasalawo okusooka okutwala mutabani we mu ddwaaliro era ng’ono yamusiba essaati ye gye yalimu ku nsingo n’amuddusa mu ddwaaliro okumpi e Luweero wabula eno baamulagira okumutwala e Mulago ekintu kye yakola.\nAnkunda agamba nti bwe yakomawo yatandika omuyiggo gw’okunoonya muwala we ng’ali ne poliisi y’e Luweero wabula omwana n’abula era poliisi n’emusaba okuddamu okunoonya olunaku oluddako.\nKu makya poliisi y’e Luweero yakeera n’embwa zaayo ku ffaamu era embwa zino zaatuukira butereevu ku mulambo gwa Suubi gye gwali gusuuliddwa mu kasiko wabula ng’avaamu omusaayi omungi mu bitundu bye eby’ekyama.\nOmulambo poliisi yagutwala mu kalwaliro akamu e Luweero era omusawo Dr. James Obo ye yagukebera n’akizuula nti omwana ono yasobezeddwaako oluvannyuma ne bamusaddaaka nga kwe batadde n’okumusalamu ebitundu bye eby’ekyama. Nankunda ng’amaze okutereeramu baamubuuza ebyatuuseewo era n’ayogera omusajja Kisekwa eyabakozeeko ebikolwa bino.\nKisekwa baamukwata ne bamuggalira ku poliisi e Luweero wabula ng’ali ku poliisi yategeeza nti Francis Mukasa, omusamize okuva e Mukono ye yamutumye omusaayi ng’amusuubizza okumuwa obukadde 2 era ng’ekikolwa kino teyakibaddemu yekka wabula alina abakyala abalala basatu be yapanga nabo abaamuyambako okutwala omusaayi ew’omusawo.\nOmusamize Francis Mukasa gwe baawa omusaayi gw’omwana.\nOKUWA OBUJULIZI KUTANDISE\nBano bonna poliisi yabakwata era ebadde yabaggalira okuva mu 2013 okutuusa ku Lwokuna lwe baalabiseeko eri omulamuzi wa kkooti enkulu omulundi ogusooka era okuwa obujulizi okuva ku ludda oluwaabi ne kukolebwa.\nJoseph Ankunda, 45 nga musajja mulimi ate omulunzi mu nnaku ennyingi yategeezezza omulamuzi nti oluvannyuma nga muwala we amaze okusaddakibwa, eyakola ekikolwa ekyo Kisekwa yalabibwako nga banoonya Suubi era ng’alaga nti talina ky’amanyi ku kiki ekyali kibaddewo.\nYattottodde nti Kisekwa bwe yategeera nti bayinza okumugwamu yasalawo kusenguka okuva we yali abeera n’agenda, wabula poliisi y’e Wobulenzi n’ekola omulimu ogw’amaanyi n’emunoonya era n’emukwata.\nAnkunda asaba kkooti ewe Kisekwa ekibonerezo ky’okumala obulamu bwe bwonna mu nkomyo kuba ekikolwa kye yakola ku baana be kibi nnyo, asaana afuuke ekyokulabirako balekere awo okusaddaaka abaana.\nSherin Kasozi okuva mu Kyampisi Child Care Ministries yategeezezza nti omusango guno baagutegeera okuva ku poliisi y’e Luweero era ne basitukiramu okugenda okulaba abaana bano. “Twaasanga omwana omulenzi bamusaze obulago ate ng’omuwala bamusazeemu ebitundu by’ekyama ng’avaamu n’omusaayi era nga bamusaze ensingo,”Kasozi bwe yategeezezza.\nYayongeddeko nti baasooka ne bawulira omusango gwa Nankunda ogw’okumusala obulago era Kisekwa n’aweebwa ekibonerezo kya kusibwa emyaka 10.\nKati Kisekwa ali ku musango gwakubiri ogw’okutta Suubi era Sherin yategeezezza nti nagwo bagenda kugugoberera okutuuka ku nkomerero yaagwo.\nKu Lwokuna omulamuzi Nyanzi yayongeddeyo omusango guno okutuusa ku Mmande nga May 22, 2017.\nBlood Bank efunye obuwumbi 19\nYeemulugunyizza ku nkwata y'omusango gw'obutemu\nAbazadde basabiddwa okuwagira talanta z'abaana\nAbalamuzi bawadde Gavumenti ennaku 30\nOmulimi by'olina okukola ok...\nMU Uganda mulimu ebika by'ebinyeebwa ebisukka mu 26 nga buli kimu kisobola okudda kumpi mu buli kitundu kya ggwanga...\nNze nnindiridde buwanguzi -...\nBya Vivien Nakitende Angella Kigoonya Namyalo eyeesimbyewo ku bwameeya bwa munisipaali y'e Lubaga ku kaadi ya...\nEbya Mmeeya Ssebuggwaawo bi...\nWe buzibidde ng'okubala obululu mu bitundu bya Lubaga South eby'enjawulo kulaga nga Munna NUP, Zachy Mawula Mberaze...\nEyeeyita Katonda alese ebya...\nENTEEKATEEKA z'okuziika Owobushobozi Bisaka ziri mu ggiya. Omulambo gwe okuva e Nairobi gwaleeteddwa mu nnyonyi...\nOkwokya ggaadi za bodaboda ...\nBW'OZITUNUULIRA kungulu oyinza okulowooza nti ziggyibwa bweru wa ggwanga olw'endabika yaazo ennungi. Ggaadi zino...


Luzinda ow’ekitone ddala azze eri Mukama...\nSsegirinya waabwe lwaki munsibako amatu g’embuzi...\nMu bano mwe mwabadde n’abategesi b’ebivvulu abaludde nga bakaaba olwa ssente zaabwe ezaafiira mu bivvulu bya Bobi Wine ebya Kyarenga bye baali bategese wakati wa Octobere 20, 2018 ne January 2019 ne bisazibwamu.\nTonny Ssempijja yajjukirizza Pulezidenti Museveni ssente ze yabasuubiza oluvannyuma lw’okubawaako obukadde 200.\nMu babanja kuliko n’abaali bategesi ebivvulu mu kiseera Bobi Wine we baamukwatira e Ggulu n’okumusiba.\nSsempijja yategeezezza nti baabazeemu 1,857,340,000/- ezigenda okusasulwa bapulomoota 16 okwetooloola eggwanga era n’akkiriza okuzibawa.\nKyokka yabalabudde nti bw’abawa ssente zino bagende bakole emirimu gyabwe nga temuli byabufuzi era abanaabigattamu ajja kubayimiriza.\n‘‘Bannange, mundeke nze amanyi ebyobufuzi nkolagane ne bannabyabufuzi ffe tumanyi olulimi lwe twogera’’.\nMu nsisinkano eno yakkiriza okuyamba bakanyama abeegattira mu kibiina kya Umbrella for Uganda Bouncers Association (UBBA) okubatendeka baweebwe yunifoomu, densite, Radio Calls ne ssente z’okwewola bakulaakulanye omulimu gwabwe.\nMu lukiiko luno, Pulezidenti yakwasizza Gen. Elly Kayanja okumuyambako ku nsonga z’abayimbi, bannakatemba n’abategesi b’ebivvulu.\nAbalala abaabadde mu lukiiko luno kuliko: Omumyuka wa Salim Saleh ku bya Wealth Creation, Lt. Gen. Charles Angina, minisita Nakiwala Kiyingi, Minisita Haruna Kasolo, omuyimbi Geoffrey Lutaaya ku lwa Dream Artist SACCO eyajjukiza Pulezidenti ssente ze yabasuubizza n’alagira babawe obukadde 200, Mariam Ndagire eyakiikiridde abayimbi abakyala, Andrew Benon Kibuuka n’abalala.\nPulezidenti Museveni ng’abuuza ku Kibuuka. Ku ddyo ne Tonny Ssempijja omukwanaganya wa UMP-NET.


Bannakyewa sibasanyufu n'okwokya edagala okugenda okukolebwa. | Dembe FM 90.4\nLast updated: April 6, 2020 - 10:44 am (+03:00)\nBannakyewa sibasanyufu n’okwokya edagala okugenda okukolebwa.\nBya Shamim Nateebwa.\nEbitongole by’obwanakyeewa ebirondoola embalira ye gwanga wansi wa civil Society Budget Advocacy Group bategeezeza nga bwebadiwalirizibwa okutwala okwemulugunya kwabwe mu parliment nga bawakanya eky’okuleka edagala nerikadiyira mu materekero ga gavument kyoka nga abelyetaga bangi.\nBano okuvaayo kidiridde minisitule ekola ku by’obulamu okutegeeza nga bwewaliwo edagala eriwereza dala tone nga 1500 ezigenda okwokebwa .\nBwabadde ayogerako ne banamawulire Julius Mukunda nga yaakulira ekibiina kino agambye nti newankubadde edagala liriwo kukuuma bantu, naye n’ensimbi ezigenda okuteekebwa mu kulyokya zeetaga okutunulwamu.\nKati bano baagala okumanya lwaki edagala lituuka okukadiyira mu materekero kyoka nga abalyetaga weebali.\nWabula gyebuvudeko abakulu okuva mu kitongole ekitereka edagala ekya National medica stores baatugamba nti kyabulijjo edagala okuyitako, songa lino lyebagenda okwokya litutte ebanga balikunganya sosi nti lya mwaka gumu.


Bad Black azzeemu okufuna ssente kati asul...\nAkatambi kaalaze omukuumi wa Bagyenda, Juliet Adikot ne ddereeva we Job Turyahabwe nga bafulumya ebisawo omuli ebiwandiiko n'ebintu bya bbanka enkulu bingi nga tebaaziddwa ng'amateeka bwe galagira.\nNg'oggyeeko okuba nti ensawo tezaayazibwa kyokka era byafulumira mu mulyango ogutali gwa bulijjo. Byaliwo ku Ssande nga March 11, 2018.\nWaliwo n'akatambi akalala akaakwatibwa nga March 4, 2018 ng'emmotoka ya Bagyenda mwe yali ne Adikot ne Turyahabwe ng'eyingira Bbanka Enkulu.\nWaliwo n'akatambi akaakwatibwa nga February 4, 2018 nga waliwo emmotoka bbiri ezaayingira mu Bbanka Enkulu mu biseera eby'enjawulo ne muvaamu abasajja babiri okuli n'omuyindi ne beesogga Bbanka Enkulu.\nEkimu ku kyewuunyisizza ababaka kwe kubeera ng' emmotoka zino mu kuyingira zaasanga Adikot azirindiridde ku mulyango era abaazirimu ye yabakulemberamu okubatuusa ku Bagyenda.\nEmmotoka eyokubiri yalimu Ashwini Kumar eyali akulira bbanka ya Baroda nga bonna baali balina ebibaleese eby'enjawulo.\nMasembe alabibwa ng'ayingira ofiisi ya Bagyenda ng'akutte ensawo ewewuka, kyokka mu kufuluma erabika ng'ezitowa okusinga bwe yayingidde era kiteeberezebwa nti yatwaliramu ebintu.\nOpio yalumirizza nti okumanya Bagyenda n'omukuumi we baalina omupango gw'okufulumya ebiwandiiko by'ekitongole, Adikot yasooka kulabibwa ng'alabiriza okukakasa nti tewali mukuumi anaamwaza era ng'aliko n'omuntu gwe yayogeranga naye ku ssimu.\nKu kye bisawo ebisatu ebyafulumizibwa nga March 11, yagambye nti byalimu bifaananyi bye awamu n'ebiwandiiko bye ng'omuntu.\nEky'obutayazibwa teyabimanya kuba we baabifulumiza yali asigadde mu ofiisi. Bagyenda yagambye nti obutayazibwa tegwali mulimu gwe kuba yeeteekangawo okumwaza, kyokka abavunaanyizibwa ne batafaayo.\nAdikot obwedda ayogeza obukambwe yagambye nti yasalawo okuggula geeti ng'emmotoka ya munnamateeka Masembe ng'eyingira wadde si buvunaanyizibwa bwe kuba tewaaliwo mukuumi wa kubiri ayambako.\nSsematimba eyafuumuddwa mu Palamenti ateeserezza ku bunkenke\nKkooti eragidde okuddamu okubala obululu e Butambala, Iganga ne Mayuge


Abalangira Neba Naalinnya ba bulabe! – BUGANDA ROYAL FAMILY\nAbalangira Neba Naalinnya ba bulabe!\nAbalangira Nebanalinnya Ba Mulabe Oba Ba Buganda?\nKu bizibu Buganda byerimu, abantu bano tuyinza okwetaaga okubeyambula. Abaganda bafa bbo bano abalangirra nebannalinnya bali mu kukayanira bya kufuna? Babadde basubira ki? Nti Buganda enekaaba nga bbo bokka bebaseka nokwesiima? Ffe twetaaga Kabaka waffe yekka, oba tebagala kubeera mu biti byaabwe nga balwanirira eddembe lya Buganda yonna naffe tujja kubayisa nga abalabe ba Buganda.Ki ekitabudde Abalangira?\nOmusango Kabaka gwe yawawaabira Gavumenti okwewang’amya ku ttaka ly’e Kigo era ng’ayagala emusasule obuwumbi 18 n’obukadde 795, gulabise okukaluba Omulangira David Ssimbwa ne Nnaalinya Edith Nabweteme bwe basabye kkooti baguyingizibwemu kuba bakwatibwako ng’abaana ba Ssekabaka Daudi Chwa.Kino kizze mu kiseera Gavumenti w’ebadde etwaliddeyo okwewozaako kwayo mu kkooti ku nsonga eno ng’egamba nti ettaka eryo (Kigo) eribaddeko ebbanga ddene nga tewali bbaluwa yonna egiragira kulivaako ekiraga nti Kabaka yagikkiriza okulibeerako n’olwekyo tebalina kumuwa ssente z’asaba.Omuntu yeebuuza nti mu kiseera kino olulyo Olulangira we lwandibeeredde obumu ate kiki ekituusizza Omulangira Ssimbwa ne Nnaalinya ku lwa bannaabwe abalala nga bwe kyalagiddwa mu kusaba kwabwe eri kkooti okwekiika mu musango Kabaka gwe yawawaabira gavumenti?\nEnsonga z’obutakkaanya mu lulyo Olulangira zaasinga kweyoleka mu biseera by’amatikkira ga Kabaka mu 1993 bwe waavaayo amaloboozi mu lulyo Olulangira agaali gagamba nti waaliwo abalangira abaali abatuufu okulya eng’oma.\nEnsonga zino zaamulungulwa abataka abamanyi ensonga abannyonnyola nti Mutebi yali taliiko kabuuza kuba bwe yabikka akabugo ku njole ya Ssekabaka Muteesa e Bamunaanika.\nOkulonda kwa bonna okwa 1996 bwe kwatuuka, abalangira beetemamu, Nnaalinya Ndagire bwe yeegatta n’abalangira Ssekamaanya ne Ssimbwa mu kiseera kino eyali omubaka wa Uganda ebweru ne bakubira Museveni kampeyini.\nMu kiseera kye kimu, abakungu abamu abaakulemberwa Duncan Kafeero ne Robert Ssebunya (mu kiseera kino omuwabuzi wa pulezidenti Museveni ku nsonga za Buganda) baali bavuddeyo ne balaga nti bawagira Dr. Paul Kawanga Semogerere owa DP nti era ne Mmengo gwe yalinga gw’eri emabega.\nKyokka Mmengo yavaayo n’eraga nti teyalina gw’ewagira (ku Semogerere ne Museveni).\nOkuva olwo, buli nsonga ebaddewo wakati wa Mmengo ne gavumenti, abalangira (Ssimbwa ne banne) babeera ku ludda lwa gavumenti.\nWaliwo ensonga nnyingi ezitagonjoolwanga mu lulyo Olulangira:\nOkugeza, oludda lwa Banakabiri ne Ssimbwa bagamba bandibadde bateekebwako omutemwa okubalabirira okuva e Mmengo.\nEkirala nti bandibadde n’eddoboozi ku buli kisalibwawo ku Bwakabaka.\nEkyokusatu balowooza nti Kabaka yandibadde avunaanyizibwa ku ttaka lyokka erya mayiro 350 ery’Obwakabaka, eddala lyonna bandibadde baliwoozaako.\nOmulangira ssimbwa ne bannaalinnya bagamba nti ettaka okuli ekkomera ly’ekigo lyali lya kitaabwe Daudi Chwa nti mmengo ekyapa ky’ettaka yakifuna mu bukyamu era ng’abaana ba Chwa tebasobola kukkiriza kulekebwa bbali ku nsonga zikwata ku ttaka lino.\nMu kiseera kino nga Buganda eri mu mbeera eteri nnyangu omuntu yandisuubidde ab’olulyo olulangira okuba obumu kyokka kino si bwekiri. Okwebuuza kuli nti kiki ddala ekitabudde Abalangira ne bannalinnya.\nBannaalinnya ba Buganda gye buvuddeko baalinya mu kyoto nga bawakanya ekitongole kya Buganda Land Board okutunda ettaka lyabwe ery’obwannannyini kitaabwe Ssekabaka Daudi Chwa lye yabalekera ate n’obwakabaka ne bubasuulawo kati beerya enkuta.\nBaategeeza Bukedde nti, ettaka lyabwe Buganda land Board yalezza ku Block 273 Poloti (1-Masajja-Sserinnyabbi) ery’oku Piida e Namasuba ku lw’e Ntebe nti lyakusibwa ekyapa ne litundibwa nga bo (Bannalinnya) tebategeezeddwako.\nBannalinnya bategeeza nti ettaka lyabwe lyali ddene nga ligatta ebyalo: Najjanankumbi, Masajja, Lufuka, Namasuba, Zzana, Ndejje, Busaabala, Kibira Zooni, Kyamula, Salaama, Munyonyo, Buziga ku no nga kwogatta n’erye Kigo n’ebyalo ebirala lyonna balyezza ne balitunda, so ng’akatundu akabadde kasigaddewo ku piida nako baakatunze.\nBannalinnya era baategeeza Bukedde nti baasisinkana Kabaka mu lukiiko olwetabibwamu Bannalinnya , Abambejja n’Abalangira bokka mu Twekobe nga June, 27, 2009 ne bamubuulira ebibaluma omuli ettaka lyabwe ery’obwannannyini kitaabwe Chwa lye yabalekera. Ku lunaku olwo Ssaabasajja yabazzaamu amaanyi n’abagamba nti, yateekawo olukiiko lwa Buganda Land Board okukuuma n’okulabirira ettaka lyonna erya Buganda sso si kulitunda.\nEra yasaba abaana ba Chwa bateekewo akakiiko kaddemu kasengejje ebintu gavumenti bye yazza.\nBaagasseeko nti Mengo terina kyebalabiriramu, obulwadde bubalumira mu mayumba nga tebalina bujjanjabi bwonna.\nWabula ku nsonga eyo, Katikkiro J.B Walusimbi yasaba bannalinnya okuleeta bwino akwata ku ttaka eryo mu ofiisi ye amutunuulire ageraageranye alabe ani nnannyini ttaka omutuufu.\nYe Minisita avunaanyizibwa ku ttaka n’ebizimbe e Mmengo Kiyimba Kaggwa gye buvuddeko yagamba nti waliwo abantu ababuuzaabuza Bannaalinya ba Ssekabaka Daudi Chwa ku nsonga z’ettaka.\nAgattako nti waliwo abantu abalina ebigendererwa ebyabwe abapikiriza Bannaalinya okutwala ensonga z’ettaka mu kkooti.\nOkunoonyereza kwe yakola ku ttaka lyonna kwazuula nti ettaka lino teryali lya Ssakabaka Daudi Chwa ng’omuntu wabula lya Bwakabaka.\nMinisita Kaggwa era agamba nti ebiwandiiko ebikwata ku ttaka lyonna gyebiri mu kitongole ky’eby’ettaka mu ggwanga ng’oyo alimu akakunkuna wa ddembe okugendayo abyetegereze era nti ofiisi ye ekyali nzigule eri Bannaliinya ayongere okubatangaaza ku nsonga z’ettaka.\nWabula ye Omulangira ssimbwa era yeemulugunyiza ku Mmengo obutavaayo kutegeeza Buganda mbeera gy’alimu ey’obulwadde obumumazizza ku kitanda e Buyindi emyezi munaana. Era yeemulugunya olwa leediyo ya CBS okumuvuma, nga Mmengo esirise.\nAbaana b’engoma era beemulugunya ku bakungu ba Kabaka abakola mu kitongole kya Buganda land Board abazze mu kwekkusa bokka era bangi bagaggawadde olw’okutunda ettaka lya kitaabwe kyokka bbo nga beerya nkuta.\nPosted on March 16, 2013 March 28, 2013 by Buganda Royal FamilyPosted in Introduction\nPrevious Previous post: Enjawukana mu Lulyo\nNext Next post: How a Ugandan Princess was able to forgive the killers of her father, ’King Freddie’ of Buganda


Bukedde Online - Eyasimattuse okufiira mu kabenje asaanyizzaawo abantu 7 alaze engeri gye yawonyeemu\nNabbi Kakande asekeredde abamugamba mbu akka...\nEyasimattuse okufiira mu kabenje asaanyizzaawo abantu 7 alaze engeri gyeyawonyeemu\nEyasimattuse okufiira mu kabenje ate ku kkono y'emmotoka eysanyizzaawo abantu\nEYASIMATTUSE okufiira mu kabenje akasse abantu musanvu mu bikujjuko by’olusooka omwaka mu zooni ya Ochieng e Nansana mu disitulikiti ye Wakiso attottodde bwe yawonye.\nKharim Ssembajjwe nga naye makanika ku Kanyogoga motor Garage e Nansana ategezezza nti ku lw’omukaaga Lukwago ne banne baamutegeeza nti bakukyakalira mu Nansana okutuusa nga bayingidde mu mwaka omupya era nabasaba bonna okukkiriza ekiteeso kye.\n“Ku ssaawa munaana ogw’ekiro Lukwago(eyafudde) yansaba okumugulirayo ecupya ya bbiya wabula ne mutegeeza nti ssirina ssente era wano weyagambira nti tusimbule tudde ewaka olwo be twali nabo ne balinnya mmotoka okudda eka.”Ssembajjwe bwategeezezza.\nAyongeddeko nti nga balinnya mmotoka yabategeeza nti kasooke agende okufuyisa akomewo abasange wabula mu kudda yasanga mmotoka ejjudde nga wano we yabategeereza nti ye katambule adde ewaka.\nNga bamaze okusimbula,Ssembajjwe agamba nti yatambula nadda ewuwe e Nansana ku Yesu Amala wabula aba ali wuwe ne bamukubira essimu nti b’abadde nabo mu kusanyuka bafiridde mu kabenje ekintu kye yayita eky’olusaago okutuusa munne omulala bwe yamukubira namugamba ekintu kye kimu olwo ne yesitula okugenda we bamugambye era nga wano emirambo gye gyamwanirizza wamu n’emiranga okuva mu batuuze.\nYe akulira poliisi y’ebidduka mu Nansana Benon Kiconco yategezezza nti mmotoka baagikebedde ne basanga ng’rimu amacupa g’omwenge ate nga ne sipiidi kwe baabadde bavugira nga yawaggulu nnyo.\nMmotoka ekumiibwa ku poliisi ya Lubigi mu Nansana ng’okunonyereza bwe kugenda mu maaso.\nNansana Yesu Mala,


Bukedde Online - Minisita Nantaba yakyasibye omusango ku bya Ssebulime - Poliisi\nNantaba asonze ku bagenero 3 abaagala okum...\nPOLIISI eyanukudde Minisita omubeezi owa tekinologiya, Idah Erios Nantaba, ku bya Ronald Ssebulime n’egamba nti y’akyasibye omusango guno okugenda obulungi olw’okugaana okuwa sitatimenti enzijuvu.\nMinisita Nantaba ne nnyina Lakeeri Naluwooza.\nOmwogezi wa poliisi mu ggwanga, Fred Enanga yagambye nti Minisita Nantaba akyalemeddwa okukolagana obulungi ne poliisi okuwa sitatimenti eneeyamba okunoonyereza ku by'okumutisatiisa nga yakoma ku sitatimenti ye gye yeekolera etannyonnyola bulungi ku by'okumutiisatiisa okumutusaako obulabe.\n"Minisita Nantaba aleme kulimba ku nsonga za Ssebulime ng'akimanyi bulungi nti sitatimenti gye yeewandikira erina ebigibulamu era atuukiriddwa enfunda eziwera akole sitatimenti enzijuvu naye yeebalama abaserikale abanoonyereza ku musango guno" Enanga bwe yagambye.\nYagambye nti sitatimenti gye yakola ebulamu ebintu bingi nga tennyonnyola nnyo ku by abantu abaamulondoola, kyokka bw'aba avuddeyo n'abaako by'annyonnyola mu sitatimenti endala emuggyiddwaako abaserikale bayinza okufuna ekinyusi we batandikira.\nYategeezezza nti eby'okumutiisatiisa Nantaba abyogerera mu mawulire talina ky'abuulidde poliisi nga ne lwe yasooka okugenda ku poliisi e Naggalama okugitegeeza nti waliwo abamulondoola kwe yakoma nga tebaddayo kumuwuliza.\nYagambye nti bw'aba alina okutiisibwatiisibwa kwonna akutwale ku poliisi ekunoonyerezeeko wabula bw'aba teyeesiga poliisi oba nga tamatira ngeri gy'ekolamu emirimu gyayo atuukirire ebitongole by'ebyokwerinda ebirala.\nYannyonnyodde nti poliisi eyagala okumanya okutiisibwatiisibwa Minisita Nantaba kw'ayogerako esobole okukunoonyerezaako n'engeri gye kwajjawo okusinga okudda mu mawulire.\nYannyonnyodde nti baafuna olukalala lw'amasimu Cpl. David Ssali avunaanibwa okukuba Ssebulime amasasi agaamuttirawo ne bakakasa nti tewali yamuwa kiragiro, kyokka yakikola ku lulwe era ng'abaserikale abaalondoola Ssebulime waaliwo okubawubisa.


Bukedde Online - Meeya w'e Nansana akubirizza abantu okwekebeza endwadde nga tezinasajjuka\nEbikulu mu Bukedde wa Ssande\nOmugirimaani yejjeerezeddwa ogw'okubassany...\nMEEYA wa munisipaali y’e Nansana Regina Bakitte akunze abakazi okujjumbira okwekebeza kookolo w’omumwa gwa nnabaana n’amabeere kibayambe okufuna obujjanjabi amangu ng’embeera tennaba kusajjuka kubanga bwajjanjabibwa amangu awona.\nBakitte akubirizza abasajja n’abakazi okwekebeza akawuka abaleeta sirimu, sukaali ne puleesa bafune obujjanjabi kubanga abantu abasinga babeera n’obulwadde obw’obutawaana nga tebutegeera bumaze okubakuba ku ndiri ng’abasawo tebakyasobola okujjanjaba ekivudde abantu bangi okufa ne ky’ongera omuwendo gwa bamulekwa abatalina mwasirizi.\nOkwogera bino Bakitte abadde aggulawo okukebera endwadde ez’enjawulo n’okujjanjaba okwomuggundu okwobwerere ku kisaawe ky’e Nabweru okwawomeddwamu omutwe ebibiina by’obwannakyewa eby’egattira mu kibiina kya ‘Nansana Civil Society Network’.\nBakitte agambye nti okusumuusibwa kwa Nansana n’afuuka Munisipaali kigenda kunyigiriza abamu ku batuuze kubanga bagenda kuyisa eteeka abantu obutaddamu kuziika mu kitundu kino, obutamala gamansa kasasiro, obutaddamu kuzimba mayumba gatalina pulaani mu kaweefube w’okutuukiriza ebisaanyizo by’ekibuga.\nSsentebe w’akiiko akateeseteese omukolo guno Robert Ssanyu yagambye nti baleese abasawo okuva mu Island ababakwatizaako okukebera n’okujjanjaba endwadde okuli; kookolo wa nnabaana, amabeere, akawuka akaleeta sirimu, sukaali, puleesa n’obulwadde obulala ku bwerere.\nSsanyu yagambye nti ng’ogyeko obujjanjabi, bayolesezza aby’emikono ebirukibwa ebibiina by’abakazi eby’enjawulo abakazi abalala bafunireko eky’okuyiga batandikewo emirimu egibasobozesa okweyimirizaawo mu kifo ky’okulowooleza mu ssente z’akammeeza baami baabwe ze babalekera okukozesa awaka.\nEngeri gye weerabirira ng'oli lubuto y'esalawo obulamu bw'omwana wo\nEbika by'emmere by'oba wettanira obutakuggwaamu musaayi


Bukedde Online - Omwana eyafi iridde ku muliraano akwasizza kitaawe\nOmwana eyafi iridde ku muliraano akwasizza kitaawe\nEbifo 10 ebisinga okuba eby’obulabe mu Lubaga...\nPOLIISI y’e Iganga ekyukidde jjajja w’omwana eyafi iridde ku muliraano n’emukwata ne bawala be abato.\nBino byabadde Nabidongha mu Proper Zone mu munisipaali y’e Iganga, omwana Abdul Karim Buto, ow’emyaka ebiri, bwe yafi iridde mu kinnya ekyalekebwa kyasamye ku muliraano.\nAbadde mutabani wa Bashir Buto ne Beatrice Tibata nga yalabiddwa omu ku batuuze eyabadde alima okumpi n’amaka ga Anthony Mwotaivu, jjajja w’omwana (azaala nnyina) ku Lwokutaano. Ewa Mwotaivu we wali ekinnya omwagudde omwana.\nSsentebe w’ekyalo, Mohammad Waiswa yategeezezza nti Ali Buto (jjajja w’omwana) abadde akaayanira ettaka ne Mwotaivu. Bawala ba Buto (amannya gasirikiddwa kuba tebanneetuuka) be baggyeeyo omulambo, era wano Mwotaivu w’akibassizaako nti beekobaanye okutta omwana bamusibeko omusango.\nOmwogezi wa poliisi mu Busoga East, James Mubi yagambye nti ne Mwotaivu bamugguddeko gwa kulagajjalira kinnya kye.


Okutegeka ebifo ebirondebwamu obukiiko bwábakyala kuwedde | Dembe FM 90.4\nOkutegeka ebifo ebirondebwamu obukiiko bwábakyala kuwedde\nBya Prossy Kisakye ne Juliet Nalwooga,\nAkakiiko ke byokulonda kamaliriza entekateeka eyokulamba ebifo ebirondebwamu ku mutendera gwe kyalo, emiruka, amagombolola ne ku disitulikiti mu kwetegekera okulonda kwa bakyala.\nMu kwogerako ne bannamawulire mu kampala, ssentebe wa kakiiko kano, Simon Byabakama,agambye nti akakiiko kamaliriza okutegeka ebifo bino nga muno 146 District, ebibuga 2,191, Amagombolola 10,6923 ne byalo 71,255.\nAkakiiko ak’ebyókulonda mu kibiina ekiri mu buyinza ekya NRM kifulumiza ebinagoberwa mu kamyufu ak’okulonda obukiiko bwa bakyala okuvira ddala ku mutendera ogwe kyalo.\nMu kwogerako ne bannamawulire ku kitebe kya NRM ekye byókulonda, Ssentebe wa kakiiko kano Dr Tanga Odoi, agambye nti bakutandika nókwekenenya enkalala zábalonzi babwe okuvira ddala ku byalo, emiruka, amagombolola ne ku disitulikiti ngennaku zomwezi 6th-9th june.\nNgennaku zomwezi 10th-13 June bakudamu okuwandiisa abakyala bonna bannakibiina kya NRM, ngennaku zomwezi 14th-16th june abagala okuvuganya ku bukiiko bya bakyala bakutekayo okusaba kwabwe, kakuyege eri abo abanaba basunsuddwa wakutandika nga 17th-19th june.\nNgennaku zomwezi 20th June bakuvaayo ne register eyawamu nóluvanyuma okulonda kubeewo ku mutendera ogwe kyalo. Nga 21st-26th June, akakiiko ke byokulonda kakuwuliriza okwemulugunya ku binaba bivudde mu kulonda.\nAte ngennaku zomwezi 22rd-26th june akakiiko ke byokulonda ku mutendera gwe gombolola kakulangirira abanakwatira ekibiina bendera , nga 27th June -1st July ekibiina kyakwanjula eri akakiiko ke byokulonda akeggwanga lyonna abantu babwe bebanaba bawanzeko eddusu


Obuzimbe bwa atomu (the atomic structure) - Wikipedia\nObuzimbe bwa atomu (the atomic structure)\nObuzimbe bwa Atomu/ Obuzimba bw'obuziba\n(the atomic structure)\nAtomu ekolebwa bu obutoffaali obusirikitu busatu : Obusannyalazo oba obusannyalaza,obukontanyo era obuyitibwa kikontana oba konta ne nampawengwa oba nampa. Atomu bbiri oba okusingawo zekwasawaza mu kiyitibwa ekikyusabuziba(ekikolwa ekikyusa obuziba bw'ekintu) ne zikola molekyu.\nMolekyu (molecule) n’olwekyo ekolebwa wtomu (atoms) bbiri oba okusingawo. Molekyu bwe butoffaali obuddirira atomu mu butini, obukola buli kiramu n’ekitali kiramu. Ky’olina okumanya kwe kuba nti molekyu ekolebwa butoffaali obusingayo obutini obuyitibwa obuziba oba atomu.\nMolekyu nnyinji ddala. Mu butuufu mu mubiri gwo gwokka mulimu molekyu nnyinji okusinga emmunyeenye (enjuba) zonna z’oyinza okulengera mu bwengula.\nBuli molekyu erina ekikula eky’enjawulo ekigizobozesa okukwatagana ne molekyu endala okusobozesa ebiramu okweyisa nga ebiramu, ka tugambe nga bitambula, bisegeera (sense perception) zabyo, bizaala , n’okukola ebintu byonna ebisobozesa ebiramu okubaawo.\nAtomu ezifaanagana bwe zekwasawaza mu kikyusabuziba zikola ekiyitibwa endagakintu ey'enkyusabuziba =emeera eraga ekintu okukyawula ku bintu ebirala (Element) .Endagakintu (element) ky’ekintu ekizimbiddwa mu kika kya atomu kimu kyokka. Eky’okulabilako, endagakintu eyitibwa ayidilogyeni (hydrogen) ekolebwa mu atomu ezirimu konta emu n’akasannyalazo kamu .\nMu endagakintu ey'enkyusabuziba endala mulimu ebika eby’enjawulo, omuli: okisigyeni, sirikoni, aluminiyaamu, ayoni, maginiziyaamu, kalusiyaamu, potasiyaamu, ne sodiyaamu kyokka zonna wamu zisukka mu kikumi.\nKonta ze zifuula endagakintu ey'enkyusabuziba ki ky'eri so si busannyalazo. Eky’okulabilako, buli atomu ya kaboni ebaamu konta mukaaga (6) , kyokka ziyinza okuba n'obusannyalazom bwa njawulo.Singa okozesa enzimbulukusa (Microscope) n’olaba atomu eziri mu kika ekimu ekya ayidilogyeni , wandirabye nti atomu ezisinga tezirina nampa , ezimu zirina nampa emu, n’entonotono nampa bbiri. Ebiti bya ayidilogyeni bino eby’enjawulo biyitibwa “vampa” (isotopes).\nVampa zonna ez'endagakintu ez'enkyusabuziba emu zirina namba ya konta y'emu (same atomic number) kyokka zisobola okuba n’omuwendo gwa nampa ogw’enjawulo. Bw’okyusa omuwendo gwa konta eziri mu atomu emu ,oba okyusizza ekika kya endagakintu ey'enkyusabuziba eno . Ate bw’okyusa omuwendo gwa nampa atomu gw’erina okola vampa ey'endagakintu eyo.\nMu essomabuziba (chemistry) , waliwo enjawulo wakati w; ekintabuli n’ekipooli .Ekitambuli (mixture) kye ekintu ekiva mu kutabula ebintu eby’enjawulo bibiri oba okusingawo awatali nkwaso ya nkyusabuziba(chemical bonding). Ekintabuli ebiseera ebisinga kisobola okwawulwamu buli kintu ekiba kikozesebbwa mu kutabula ne kijjibwamu nga bwe kyabadde . Ekyokulabilako ekintabuli ky’amazzi n’omunnyo.\nMu essomabuziba(Chemistry), ekipooli(compound) ky’ekyo ky’ofuna nga atomu ez'endagakintu ez’enjawulo zekwasaganyizza okuyita mu kikyusabuziba.Wano wabeerawo enkwaaso ya kemiko(chemical bonding).\nBuli kipooli molekyu naye si buli molekyu nti kipooli . N’amazzi nago molekyu kubanga gakolebwa okuva mu watomu ezikwatanganyiziddwa n’enkwanso za nkyusabuziba. Ate era amazzi kipooli kubanga atomu ezikola amazzi zonna si zeezimu , ezimu atomu za okisigeni ate endala za ayidilogyeni.\nOkisigyeni mu nampewo molekyu kubanga ava mu atomu bbiri eza okisigyeni. Okisigyeni mu nampewo si kipooli kubanga akolebwa okuva mu atomu eza erementi y’emu, erement ya okisigyeni. Eno eyitibwa "molekyu ya atomubbiri" (diatomic molecule) kubanga molekyu eno eva mu atomu bbiri ezekika ekimu.\nBino bigyidwa ku "https://lg.wikipedia.org/w/index.php?title=Obuzimbe_bwa_atomu_(the_atomic_structure)&oldid=21814"\nLuno olupapula lwasemba okukyusibwamu ku 11:07, 19 Gusooka 2017.


Bukedde Online - Engeri Paapa gye yeesitudde okusisinkana Omuwalabu atatuukikako\nEngeri Paapa gye yeesitudde okusisinkana Omuwalabu atatuukikako\nPaapa Francis nga yaakatuuka mu Iraq ku Lwokutaano.\nPAAPA Francis ‘Baba al Vatican' (nga bwe bamuyita mu Iraq) ku bugenyi obwebyafaayo mu Iraq yasisinkanye n'omukulembeze wa Iraq, Grand Ayatollah Ali Sistani.\nObugenyi buno bukulu nnyo kubanga mu byafaayo by'ensi ono ye Paapa asoose okukyala mu ggwanga lya Iraq era olugendo lwe yasoose okukyalako ebweru wa Yitale okuva corona lwe yatandika lwe yayogeddeko nti, abadde mu lukomera e Vatican olwa corona.\nOlugendo yalutandise ku Lwakutaano n'ayanirizibwa mu ngeri ya kimpowooze wakati mu kwerinda corona n'abatujju.\nKu Lwomukaaga lwe yatudde mu nsisinkano ne Ayatollah Sistani oluvannyuma n'ayimba Mmisa eyeekitiibwa mu kisaawe kya Irbil.\nEkigendererwa ekisinga okubeera ekikulu mu kulambula kwa Paapa kuno ye kaweefube w'okuzzaawo emirembe n'okukomya okuyigganya Abakatoliki nga baali 1,5000,000 wabula nga kati basigadde 400,000 gyokka.\nAbasiraamu mu Iraq baatandika okuyigganya Aabakatoliki nga babakaka Okusiramuka\nabo abagaana nga babatta ate abalala ne bawalirizibwa okudduka mu ggwanga lino.\nPaapa yagambye nti, agenze mu Iraq okubakakasa nti, buli bulamu bwa muwendo era mu kitundu kya Buwarabu abagoberezi ba Kristo bwe baba bayigganyizibwa kubeera nga okufumba omugaati n'otateekamu kizimbulukusa oba omunnyo kubanga ebyafaayo\nby'abagoberezi ba Kristo mu kitundu kino gye bisibuka.\nKatikkiro wa Iraq, Mustafa al-Kadhimi ye yayanirizza Paapa Francis. Omugenzi Paapa John Paul yali ategese okukyala mu Iraq omwaka gwa 1999 kyokka olugendo\nne lusazibwamu ku ssaawa esembayo olw'akazito akaali kassiddwa ku Saddam Hussein n'okutya abatujju.\nPaapa atuuse mu bifo eby'enkizo nga e Najaf awagambibwa okubeera nti, Nabbi Muhammed we yaziikibwa awatudde muganda we Imam Ali era ono wa kitiibwa nnyo mu Basiraamu e Iraq n'okwetoloola ensi.\nAyatollah Sistani ku myaka 90 gy'aliko tatera kulabika mu lujjudde era tasisinkana bantu, kyokka Paapa Francis 84 yamukkirizisizza ne basisinkana.\nPaapa Francis ekiseera kyonna aludde ng'alwanirira okuzzaawo emirembe, okukubiriza\nabakulembeze okwogerezeganya n'okukkaanya n'okugumiikiriza abalala.\nWaagendedde mu Iraq, nga waakayitawo emyaka ebiri ng'avudde mu Abu Dhabi gye yasisinkanira Sheikh Ahmed al-Tayeb omukulembeze w'Abasunni era Imam wa Al-Azhar, baateesa ku nsonga ez'enjawulo ne bateeka n'omukono ku kiwandiiko.\nEra ye Paapa eyasooka okukyala mu kitundu ekyo n'akyusa ebyafaayo ng'alaga okukkaanya n'Abasiram Abasunni. Baagatta eddoboozi ne bakunga abantu bonna okweoloola ensi okukolerera emirembe.\nWabula Paapa we yatuukidde ng'alabika akooye era emirundi mingi yabadde atambula awenyera, kyokka okukyala kuno kwabadde kukulu nnyo okulaba nga kunyweza enkolagana wakati w'Abasiraamu n'abakkiririza mu Kristo.\nAyatollah Sistani aludde ng'akyogera nti Abasiraamu tebakkirizibwa kutta bantu\nbalala eno ye njiri y'emu gye yaggumizza ng'asisinkanye Paapa. Kyokka Paapa\nng'omukulembeze w'eddiini y'Abakatoliki mu nsi yonna era akulira Vatican, okukyalakwe kwawadde obubaka bwamaanyi mu byobufuzi bwa Iraq.\nOkukyala kwa Paapa mu mawanga ga Buwarabu kuyamba nnyo okunyweza eddembe\nly'okusinza n'okuwa abantu omwagaanya okweyogerera n'okuyamba abanyigirizibwa okunyweza obutuuze bwabwe.\nKyokka kirina kukolebwa n'obwegendereza bungi kubanga waliwo abatakkiririza\nmu Kristu nga buli lwe balaba ababuulira enjiri ey'okukyuka bamutwala ng'omulabe waabwe era basobola okumukolako obulumbaganyi.\nKino kinywezebwa okuggyawo oluwonko nga Paapa asisikanye Ayatollah Sistani kubanga bangi abamukkirizaamu ng'omukulembeze ow'eggwanga era omukulembeze\nPaapa ng'ali mu Abu Dhabi yakiggumiza nti omuntu okubeera n'eddembe mu ddiini ye tekitegeeza ddembe lya kusinza kyokka wabula n'omuntu okuweebwa omukisa n'abeera ng'asobola okukyusa eddiini w'abeera ayagalidde nga bwe kiri ng'Abakatoliki bangi bakyuka okufuuka Abasiraamu oba okudda mu nzikiriza ya Budha.\nIRAQ N'ENZIKIRIZA NE BAYIBULI\nAbakkiririza mu Kristu bwe babeera basoma Bayibuli, basoma okuva ekitabo ekirambika ensibuko y'eddiini awaali olusuku Edeni, Adam ne Kaawa we baddiza omusango ogubateekesaako ekibi ekisikire kifo ekiri mu Iraq.\nEnsi bwe yagenda ekyuka Iran ne bagiyita Mesopotamia ng'egatta ettundutundu\neritwala Misiri, Iraq n'emiriraano. Ennimiro y'e Eden nga bw'eyogerwako\nmu ndagaano enkadde ky'ekitundu kati ekirimu eggwanga lya Iraq era ekitundu\nabanoonyereza ku byafaayo we bagamba nti we waazimbibwa omunaala gw'e Baberi.\nOkusinziira ku Kalidinali Louis Sako ow'e Baghdad, ebifo bino byonna eby'enkizo Paapa yabadde waakutuukayo nga Ur jjajja w'abakkiriza Yibulahim we yazaalibwa.\nEnkoomi Danyeri ne banne Kabaka Nebukaduneeza mwe yalagira babasuulemu\nbaggweerere kyokka Katonda n'abataasa ekifo we yali kisangibwa mu Iraq.\nPaapa Francis nga yakatuuka e Iraq yabawadde obubaka n'alabula okukomya\nembeera y'obwannalukalala bw'eddiini. Okukomya ebikolwa eby'okutyoboola\neddembe ly'obuntu, okutondawo obubinja n'embeera y'ebikolwa ebitaliimu kugumiikiriza.\nAYATOLLAH SAYYID ALI AL HUSAYNI AL SISTANI Y'ANI?\nGRAND Ayatollah Sayyid Ali al-Husayni al-Sistani 90, y'akulira Abasiraamu Abashia bonna mu Iraq. Y'omu ku Basiraamu 500 abamanyi mu nsi yonna. Mu Iraq ye musajja asinga okutiibwa nga ne Gavumenti mw'ogitwalidde.\nEbirowoozo bye n'ebiragiro ku by'ayagala, abiyisa mu Bamasheikh ababunye Iraq yonna n'okwetoloola ensi yonna mu Bashia.\nObulamu bwe ssi bwa kwejalabya ate tatambulatambula mu Iraq wadde okugivaamu okuggyako ng'ensonga ya bulwadde.\nLwe yavaako mu Iraq gwali mwezi gwa August mu 2004 bwe yalinnyisibwa ennyonyi\nn'atwalibwa e Bungereza okumujjanjaba omutima okuva olwo taddangamu\nkufuluma ggwanga lino.\nAyatollah Sistani abeera mu kitundu ky'e Najaf kyokka ng'amaka ge n'obulamu bwe ssi\nbya kwejalabya ng'abakulembeze abalala wadde alina ssente mpitiriivu ezibalirirwa mu bukadde bwa ddoola.\nKyokka ssente zino tazirya yekka alina ebitongole abizimba amakolero okuwa abantu emirimu, okulabirira Abashia abaali badduse mu Iraq mu biseera bya Saddam ate mu kiseera kino aweerera abaana 35,000 e Qom, abayizi 10,000 mu kitundu kya\nMashhad, n'abalala 4,000 mu Isfahan.\nMu maka ge abeeramu ne mutabani we Muhammad Rida al-Sistani (abaana abalala tebalabikangako mu mawulire) ng'ono yayaniriza abagenyi oluvannyuma n'abatuusa ku kitaawe.\nAyatollah tasitukira mugenyi amukyalidde kumwaniriza kyokka ku Paapa kyategeerekese nti, agenda kusituka amwanirize n'oluvannyuma bagende mu kafubo akagenda okumala eddakiika 40.\nOkuggyako abataputa babiri, tewali muntu mulala agenda kukkirizibwa kwetaba mu kafubo kano.\nOkumanya ekitiibwa kye ky'amaanyi, mu biseera bya Saddam Hussein yatta abamanyi\nbangi okwali ne Ayatollah Muhammad Muhammad Sadiq al-Sadr eyakolokota ennyo Gavumenti ya Saddam ng'ayagala enkyukakyuka ne bamutta abalala bangi ne babasiba mu makomera.\nWabula Grand Ayatollah Asayyid ye teyanyigirizibwa nnyo. Kyokka mu ttundutundu lya\nmayiro ng'emu ku makubo gonna agatuuka ewuwe kwaliko abaserikale okutangira omuntu yenna okumutuukako.\nWabula abamanyi embeera ze n'obulamu bwe kino kyali tekimunyigiriza kubanga tatambula era tamala galabibwa mu bantu.\nAyatollah bw'aba anaayisa ‘fatwa' ekiragiro abiyisa mu bayambi be okwetooloola ensi yonna. Fatwa ezikyasembyeyo yaziyisa mu 2013 okukomya okutta Abashia oba\nbeerwaneko n'eya June 13, 2014 Abashia okuyingira ebitongole byebyokwerinda.\nEbbula ly'amazzi e Kazo\nLwaki amazzi gafuuse ga bbula mu Kampala n'emiriraano?\nEssomero likukkulumidde disitulikiti olw'obutaba na mazzi


Kamada Nsubuga Masagazi agambye nti ebyamutuukirako mu kkomera e Luzira gy’amaze ebbanga eddene, ne banne bwe baakwatibwa ne baggulwako emisango gy’obutujju oluvannyuma lwa gavumenti okugaana Kabaka okugenda e Bugerere, tabyejjusa kubanga baamusibira kwagala Kabaka we.\nBwe nali nva mu kibuga okununula emmotoka yange, bwe natuuka ku poliisi okwogera nabo twakkaanya ensimbi y’okuginunula naye bwe baalaba ng’ensimbi nina nnyingi ne bagamba nti nina ne ssente nnyingi omwali n’ezitaali za Uganda, ne bagezaako okuzinzibako era bwe nabalemesa ne banzigalira ne ssente zange ne bazinzigyako ne bansiba ng’eno okwekalakaasa kugenda mu maaso.\nBwe zaatuuka ku ssaawa nga kkumi, poliisi ne bajookya olwo ne batuyimbula kubanga omukka gwali gwamaanyi munda. Olwokuba nze baali bankubye nnyo, nali sisobola kutambula olwo abantu bange ne bansitula.\nOluvannyuma lw’ennaku, poliisi yagenda gye nali ntereka ebyuma byange ne bagamba nti byebimu ku byabbiddwa ku poliisi era bwe nagezaako okubinunula ne nkwatibwa nga bannanga kuduumira abantu abaayokya poliisi.\nEkiro bantwala e Makindye ne batukweka okumala ennaku kkumi, nga mu zo baatuwaamu akawunga omulundi gumu. Oluvannyuma baatutwala e Kibuye gye batuggya okututwala e Luzira.\nE Luzira tubadde tusosolwa olwokuba tuli Baganda era ng’abamu babadde batulangira nti “Abaganda muli baalugezigezi kamulabe okwepanka okwo.”\nSsejjusa ku byonna ebintuuseeko era singa naliwo nange nandyekalakaasizza ng’abalala kubanga omusajja bw’akuba kitaawo oluyi nga wooli n’otamwanukula n’enkya akomawo n’amujooga, naye bw’omwanukula atyamu.\nKale bannayuganda kye baakola okwekalakaasa nga gavumenti egaanye Kabaka okugenda e Bugerere kyansanyusa nnyo kubanga bw’onakkiriza ne bajolonga Kabaka wo ng’olaba, bayinza okugamba enkya nti tumuggyeko ettaka, nga bwe munaakigaana nga kitwalibwa mu kalulu k’ekikungo.\nObulamu bw’ebweru oluvannyuma lw’ekkomera si bwangu kubanga buli kimu nkisanze kyasaanawo, emirimu gyange gyasaanawo, O.C Lauben Wasiima yabba emmotoka yange G.Touring UAH/L ate endala yavundira ku poliisi e Nateete.\n“Bwe natuuka e luzira ne ndokoka okusobola okusonyiwa abansibisiza obwereere”\nWadde nga yabonaabonera nnyo mu kkomera e Luzira n’okutuuka okufuna obulwadde bw’amabwa mu lubuto obutakyamusobozesa kweyagalira mu bulamu bwe, Jesero Livingstone eyawonera awatono okufiira mu kkomera agambye, nti yasonyiwa abantu b’oku kyalo abaamulinako empalana ne bamusibisa nga bamuwaayiriza nti y’omu ku baayokya poliisi y’e Nateete mu kwekalakaasa kwa 2009.\nJesero eyategeezezza Eddoboozi nti yatikkiddwa emirundi ebiri mu by’okubuulira enjiri ng’akyali mu kkomera, ekyokusonyiwa abamuwaayiriza yakyesigamya ku bulokozi n’asalawo okukwasa Katonda ebizibu bye.\nNakwatibwa nga 14/09/2009 nga nali nva kugulira baana bange bintu, abasajja ne banneekiika mu maaso ne baŋŋamba nti, “Y’ono Jesero era ye ssentebe.” Ne babuuza muŋŋamba ki? Nali mmanyiiko abantu bana era ssaalwana nabo kubanga nali mukulembeze. Nalina obukadde 3,800,000/= nga ŋŋenda kusasula poloti yange.\nBantwala ku poliisi y’e Nateete ne nsangawo O.C Lauben Wasiima ne bannyongerayo ku poliisi y’e Kibuye gye nnamala eddakiika ne bansiba okutuuka ku ssaawa nga musanvu okukola siteetimenti naye ng’ebintu bye banvunaana sibimanyi. Wano nasulawo olunaku lumu ne bannyongerayo e Makindye gye nnamala essabbiiti ebbiri ne bantwala mu kkooti gye nasanga abalala bayitirivu kyokka nga buli omu tanyega munne kubanga twali tetwemanyi.\nBaatuvunaana omusango gw’obutujju kyokka nga tetumanyi obutujju kye ki! Okuva awo natwalibwa e Luzira.\nObulamu bw’ekkomera bunkaluubiridde nnyo kubanga nfuniddemu nnyo ebizibu; okusooka, olubuto lwange lwajjako amabwa era sikyasobola kulya bintu bikaluba so ng’enva zange ovakedo. Ekizibu kino kyava ku ndya embi eri mu kkomera.\nTwatulugunyizibwa nnyo nga tukwatibwa era abamu baatukuba nnyo nga baagala tukkirize omusango era ndowooza obulwadde buno nabuggya ku kukubwa wabula e Luzira tebaatukuba.\nEnsonga zaffe zonna twali twazikwasa Katonda era nze nalokokerayo kubanga nalangibwa bwemage okukwatibwa olwempalana z’abantu b’oku kyalo kyokka nabasonyiwa.\nObulamu oluvannyuma lw’ekkomera si bwangu kubanga nasanga buli kye nnalina nga tekikyaliwo. Amaka gange gaasasika; omukyala nasanga bamututte, abaana bange tebasoma, sinnaba kufuna mulimu ate ndwadde.\n165 0 Tewali Birowoozo Ku Mutwe Guno !! Ekirowoozo Kyo ! Omutwe


Muka Samona awakanyizza eby'eddogo: 'Ave ku bya bandoga afune obujjanjabi obutuufu'\nNNAALONGO Lillian Nafuna awadde Ssaalongo Samona amagezi aleme kulowooza nti waliwo abamuloga, amaanyi agamalire ku kufuna bujjanjabi obutuufu okuva mu basawo abakugu ekigere kiwone.\nNafuna yagambye nti tayinza kubeera mu kkobaane lyonna lituusa bulabe ku Ssaalongo Micheal Mukasa Kasawuli (Samona) kubanga amulinamu abaana babiri ng’obulabe bwonna obumutuukako bubakoseza wamu, wadde nga baayawukana.\nYagambye nti abadde takimanyiiko nti Samona yalwala ekigere naye kyamukubye wala okuwulira nti eyali bba amaze wiiki bbiri ng’ekigere kimuli bubi.\nNafuna ne Samona baafuna obutakkaanya mu April 2014 ne baawukana era omukazi yakwatibwa poliisi omwaka oguwedde nga bamuvunaana okulumba ekisenge kya Samona ku wooteeri ye eya Pacify e Wakaliga n’asalaasala engoye z’omusajja n’azikumako omuliro.\nWabula ku kigere ekiruma Samona, Nafuna yagambye nti waliwo abawubisa Kasawuli nti bamuloga nga bagezaako okwongera okumumukyayisa era abamu kw’abo be bamuwa n’olugambo nti alina abasajja abalala b’ayagala.\nKyokka yawadde amagezi Samona akozese abasawo Abazungu mu kifo ky’eddagala eritategeerekeka kubanga abalimussaako bongera kumukakasa nga bwe baamuteze ettalo, ekintu kye yayogeddeko ng’ekiwubisa.\nYagambye nti asabira Samona assuuke kubanga talina bw’amujjukiza kusasula fiizi z’abaana ate nga mulwadde.\nYayongeddeko nti: “Nneewuunya engeri Samona gy’akkiririza mu lwe yayise olugambo olutambula nti abaana si babe ate nga baakeberebwa omusaayi (DNA) nga ba mwezi gumu ne kikakasibwa nti babe”.\nYagambye nti wadde yaliko e Lugogo abantu ba Samona we balumiriza nti gye baamutegera ettalo, ye mukazi Mukulisitaayo atakkiririza mu ddogo nga talina ky’amanyi ku bulwadde bumuluma.\nSamona alina kkampuni ya bizigo eya SAMONA n’ebizimbe mu Kampala ne Nateete.


Bukedde Online - â€˜Mulamu aguze amayembe nâ€™agasingira abaana bangeâ€™\nâ€˜Mulamu aguze amayembe nâ€™agasingira abaana bangeâ€™\nOkusiiba kugendera wamu nâ€™okusaba\nâ€˜Ayi Katonda sasula abannyingiza mu byâ€...\nAdded 10th March 2010\nNNAALONGO atandika bwati: Nnali mbeera wa muganda wange e Namagoma, gye nnalabira omusajja gwe nategeerako erya Sam.\nYatandika okumperereza okumwagala naye muganda wange nâ€™angâ€™amba nti sikigeza kuba omusajja mufumbo. Naye bwe nasenguka ne mpangisa e Nsangi, naddamu okusanga omusajja ono nam\nYatandika okumperereza okumwagala naye muganda wange nâ€™angâ€™amba nti sikigeza kuba omusajja mufumbo. Naye bwe nasenguka ne mpangisa e Nsangi, naddamu okusanga omusajja ono namperereza buto.\nNnagaana naye olwâ€™okuba ku mulimuÂ nnali nyinyukaÂ kiro [ndi muzinyi wa kaliyoki], lumu mba nva mu kaliyoki, ne musanga nâ€™angâ€™amba antwaleko ku pikipiki. Twasibira mu nju ye nâ€™ankaka omukwano, nakaaba naye sirina gwe nnabuulirako nga mmanyi nti olwo luwedde sso nga nfunye olubuto.\nBwe waayitawo omwezi katono nfe nga ndaba sigenze mu nsonga. Nanoonya omusajja ne mutegeeza wabula yanziramu ekintu kimu nti nkitegedde naye sirina waakukuteeka kati ogira obeera wekka.\nNakacwa abuuza: Kati olwo kiki ekyaddirira? Nnaalongo yasoose kusirika oluvannyuma nâ€™agamba nti byannaku kuba nabeera nâ€™olubutoÂ okutuusa lwe nnazaala ngâ€™omusajja oyo tampadde buyambi bwonna.\nNaye bwe nnali olubuto nategeera ku byama byâ€™Ekika kyabwe.\nÂ Nnakimanyaako nti waliwo muganda wâ€™omwami wange amanyiddwa nga Ssemakula Sam eyali yagula amayembe mbu ne gamulemerera nga gamusaba omusaayi gwâ€™abantu nâ€™asingayo â€˜enda yâ€™omwami wangeâ€™.\nEra nakitegeera nti muggya wange mukyala mukulu yali yaakazaala abaana basatu naye bonna nga bafa bato. Natandika okutya ne ndowooza nti olunaaba okuzaala nga nâ€™abange bafa, era terwali olwo nga nzaala ekyâ€™omukisa nazaala balongo, naye bwe nkulimba nti omwami ono yajja okumala abaana! â€˜Natobaâ€™ nabo ne mbaawo okutuusa abaana bange bwe baavaamu ne batandika okutuula.\nMukunja abuuza: Kati olwo abaana bakuze, Ssaalongo yabalabako oba bamulamu bo tolina yali akumanyi?\nNnaalongo: Musajja wattu ebintu bizibu, ekituufu bwe nafuna olubuto natandika okubuuliriza ku Kika kye nzaddemu omwana era namanya mulamu wange Tinah Namakula era abaana bwe baatuula, baatandika okundwalirira nga siva mu ddwaaliro, nâ€™endabika yaabwe nâ€™ekyuka.\nJjukira nga nnina okukola mu kaliyoki nsobole okufuna amata gaabwe. Abantu bâ€™oku kyalo baagamba mulamu wange nti abaana mbasibira mu nnyumba era Nnaabakyala yayitibwa olunaku lumu abaana ne banzigibwako mulamu wange Tinah nâ€™abatwala.\nNnagezaako okubannyonnyola nti omwana omu alwalalwala nnyo alina okuba ngâ€™azzibwayo mu ddwaaliro. Ne mbagamba nti mbadde sibalekaawo ate nga lwe mbaleseewo mbalekera baliraanwa bange ne nsobola okunoonya ekikumi, ebyembi tebampuliriza wabula baatwala baana bange.\nNakacwa: Ekyo tekyakutaasa kuba tewalina bulungi buyambi ate nâ€™abalongo tebakulira wabweru, bwe batugamba?\nNnaalongo: Ekituufu kiri nti abaana bange nali njagala mbeere nabo nga bwe mbonyebonye nabo okuva ku lubuto, naye nakireka ne nsaba mukama abakuume yonna gye baali.\nMba ndi awo mukwano gwange nâ€™angâ€™amba nti Babirye mulwadde nnyo naye tebamufaako ali waka yazingâ€™ama tatambula wadde okwavula.\nÂ Nasitukiramu ne ngâ€™enda ewa mulamu wange kyokka yangoba nâ€™angâ€™amba sigeza ne nkwata ku mwana kuba yannemerera mu buto.\nNakaaba ne ngâ€™enda ku L.C ne nyinyonnyola nnaabakyala ku ggombolola e Nsangi, yankwata ne tugenda ewa mulamu wange bampe omwana naye mulamu yannyonnyola Nnabakyala nti omwana yannema njagala kuddamu kumusibira mu nnyumba bwe batyo ne bannyima abaana. Waayita ennaku bbiri omwana nâ€™afa.\nNakacwa: Bambi nga kibi! Nnaalongo agenda mu maaso: Naye bwe nkulimba nti bambikira! Mukwano gwange ye yangâ€™amba. Natema omulanga ne ngezaako okubuuza ekyasse omwana wange nga buli omu aseka nti ninga atakimanyi nti baze takuza baana amayembe ga muganda we gabanywa! Nasirika ne tuziika naye nga balamu bange bangâ€™oola. Ekyammala enviiri ku mutwe ngâ€™enda okulaba ku Nakato nga yenna akenenye alinga oluti, nakaaba kuba nategera nti naye agenda kufa. Olwamaliriza okuziika nalinnya mmotoka ne nvaayo.\nEkyannyiiza omukyala Nansubuga eyalumirizaÂ banzigyeko abaana, yambuuza ngâ€™ankiina nti â€˜Nnaalongo tosuze ngâ€™ate olaba ne Nakato mulwadde?â€™ Ssaamunyega ne nninnya emmotoka.\nOluvannyuma kyannumiriza ne nkubira Ssaalongo ne mubuuza ddala ekimuli ku mutima kyalowooleza Nakato asigaddewo. Yanziramu nti tamanyi. Namubuuza ku bikwatagana nâ€™amayembe agawuuta enda ye, nâ€™anziramu nti â€˜oba gabawuuta ne gabawuuta, nze ebyo sibimanyiiko Katonda yâ€™agezeâ€™, nnabireka ne mbikwasaÂ Â Â Â Â Mukama.\nMukunja: Kati kiki ddala ekikuluma? Ekinnuma nti ate kati balamu bange bansojja nti nnumiriza muganda waabwe obulogo. Nkikakasa nti mayembe ge gawuuta abaana, ate nâ€™omwana wange eyasigaddewo tebaagala kumumpa kyokka omwoyo gwâ€™okuzaala gunnuma. Nkole ntya?\nMukunja yasazeewo bakubire SsaalongoÂ kyokka essimu teyabaddeko, kwe kusalawo emboozi bagyongereko.\nâ€˜Olwâ€™e Busaabala nja kulukolaâ€™\nEmbeera ezzeemu okubiggya mu Libya\nEkigimusa ekitalina buzibu kiri mu nsiring'anyi\nKooko kati y'aliko akaliibwako\n'Abalunda enkoko muziriise ensiring'anyi okukekkereza


Bukedde Online - Bakoonye ennyumba 4 olw'omusamize agambibwa okusaddaaka omwana wa ssentebe\nLukululana eremeredde omugoba waayo n'etomera mmotoka endala\nObukodyo obukozesebwa amakampuni okuggya s...\nAbatuuze batabukidde abooluganda lw'omusamize agambibwa okusadaaka omwana wa Ssentebe ne bakoona ennyumba zaabwe wamu n'kuboonoonera ebirime.\nAbatuuze nga bagajjambula Baziiwe mu lukiiko. EBIF: FLORENCE TUMUPENDE\nAbatuuze ku byalo bibiri okuli Kibimba A ne Kibimba B baavudde mu mbeera ne bakoona ennyumba nnya ez'abooluganda lw'omusamize, Justus Ayinebyona eyasaddaaka omwana wa ssentebe, Vanasio Mutambuka awamu n'okwonoona n'ebirime okuli ebitooke.\nDeus Tumwebaze (10) ye yasaddaakibwa nga August 29, 2019 bwe yali agenze ewa kkojja we.\nAbatuuze okuva mu mbeera kiddiridde abooluganda lw'omusamize ono okubekwekamu mu lukiiko olwayitiddwa obukubirire ku ngeri obunkenke gye buzeemu ku kitundu kyabwe olw'abantu abatiisatiisa taata w'omugenzi.\nKigambibwa nti ono baamuleetedde n'ekinnyonyi ekifudde nga mu kiseera kino yazibye omumwa.\nEnnyumba ya Baziiwe-abatuuze gye bakoonye Ennyumba ya Baziiwe-abatuuze gye bakoonye\nWano abooluganda lw'omusamize okuli eyategeerekeseeko nga Baziiwe we yaviiriddeyo n'akalambira mu lukiiko ng'alagira abatuuze bababuulire ekyalo kwe basenza abatemu gye baba balaga, ekyaggye abatuuze mu mbeera ne babagajjambula.\nOluvannyuma abatuuze badduse mu lukiiko ne balekamu ssentebe Musa Kayondo Bahati n'abakulembeze abalala, ekiruyi ne bakimalira ku mayumba okuli ey'omusamize Justus Ayinebyona, nnyina gwe bamanyiiko erya Lydia, eya Baziiwe n'ennyumba ey'omuvubuka omulala ne bazireka ku ttaka.\nDeus Tumwebaze eyasaddaakiddwa\nKigambibwa nti omusamize Justus Ayinebyona yakakasa poliisi nti ye yasaddaaka omwana wa ssentebe Mutambuka era n'abatwala gye yakweka obugoye bw'omwana nagattako nti n'e Kabaale gye yasenguka nayo yavaayo ng'asaddaase omuntu.\nSsentebe Musa Kayondo yategeezezza nti abatuuze balina obusungu okulaba ng'abantu abatta omwana waabwe bayinaayina.\nKayondo yasabye Pulezidenti Museveni aveeyo ku nsonga y'omusamize ono kuba ekyalo kyeraliikirivu nga buli lukya wabalukawo obunkenke obulala.\nBakoonye enju nnya


Zabbuli 47 LCB - Псалми 47 NSP | Biblica América Latina\nZabbuli 47 LCB - Псалми 47 NSP\n1Mukube mu ngalo mmwe amawanga gonna;\nmuyimuse amaloboozi muyimbire nnyo Katonda ennyimba ez’essanyu;\n2 Mukama Ali Waggulu Ennyo wa ntiisa.\nYe Kabaka afuga ensi yonna.\n3 Yatujeemululira abantu,\nn’atujeemululira amawanga ne tugafuga.\n4 Yatulondera omugabo gwaffe,\nYakobo gw’ayagala mwe yeenyumiririza.\n5 Katonda alinnye waggulu ng’atenderezebwa mu maloboozi ag’essanyu eringi.\nMukama alinnye nga n’amakondeere gamuvugira.\n6 Mutendereze Katonda, mumutendereze.\nMumutendereze Kabaka waffe, mumutendereze.[a]\n7 Kubanga Katonda ye Kabaka w’ensi yonna,\nmumutendereze ne Zabbuli ey’ettendo.\n8 Katonda afuga amawanga gonna;\nafuga amawanga ng’atudde ku ntebe ye entukuvu.\n9 Abakungu bannaggwanga bakuŋŋanye\nng’abantu ba Katonda wa Ibulayimu;\nkubanga Katonda y’afuga abakulembeze b’ensi.\nKatonda agulumizibwenga nnyo.\n47:6 Okutenderezebwa kwakolebwanga ne Siyofa, ejjembe eryafuuyibwanga okulangirira Omwaka Omuggya\nLCB : Zabbuli 47


Bukedde Online - â€˜Bajeti yâ€™omwaka guno tesaanye kunyigiriza ba bukolero butonoâ€™\nKACITA byâ€™esabye Gavumenti mu bajeti yâ€...\nAbasuubuziÂ abâ€™obukolero obutono bo balaajanidde Gavumenti bwâ€™eba esoma bajeti yâ€™omwaka guno ekendeeze emisolo ku bikozesebwa wonna kubanga bo ne bwe babasonyiwa emisolo egimu era gye bagula ebikozesebwa mu bukolero byabwe babifuna ku buseere.\nHajat Ssendagire a\nHajat Ssendagire atunda ebirungo ebikozesebwa okutabula emmere yâ€™enkoko mu Kisenyi: Omusolo gutunyiga,Â tegwandibadde mubi naye buli lwe bongeza ebbeeyi yâ€™amafuta ngâ€™abatuguza bye tukozesa bongeza.\nKasooli yava ku 70,000/ okudda ku 90,000/- ensawo; Mukene kkiro evudde ku 400/- okutuuka ku 1,400/-; cotton seed kkiro evudde ku 200/- nâ€™egenda ngâ€™erinnya kati eri ku 1,400/-. Ebibanda we tukolera twasasulangaÂ 70,000/- kati tusasula 200,000/-. Nsaba kasooli gwe batwala ebweru batwale mususunsule wano tusigaze caccu kubanga ffe gwe tukozesa.\nIbrahim Kizito alina ekyuma ekisa emmere yâ€™enkoko: Omusolo gwe tuwa gubadde tegutunyiga nnyo kubanga abatugerekera tusobola okwogera nabo ne bamanya ddala muntu ki gwe bagerekera.\nEkitunyiga gwe musolo ogwa buli mukozi gwe nkozesa, mbeera nnina okumusasulira 20,000/- buli mwezi.\nPatrick Mulondo wa kyuma ekisa emmere yâ€™enkoko: Gavumenti bwe yatuula ne KACITA omwaka oguwedde baayimiriza layisinsi (Trading Licence) omwaka guno era kibadde tekitunyize.\nGavumenti eyingire mu bintu bino ekkakkanye enkyukakyuka mu miwendo, ezzeewo ebyagi omwaterekebwanga emmere eyâ€™ensigo.\nEyongere ssente mu byobulimiÂ kubanga kati akatale ka kasooli weekaali naye ye taliiwo ekivaako bbeeyi okwewanika ne tunyigirizibwa.\nMbaalu Mawanda alina akuuma akasa ebinyeebwa mu Owino: Omusolo gwe mpa obutereevu nsasula masannyalaze nâ€™ekifo we nkolera.\nWabula twerimbira bwereere nti baatukendeereza ku misolo kubanga gye tugula ebintu bisigadde ku buseere.\nBbeeyi kwe tusuubulira ebinyeebwa buli kiseera erinnya, toyinza kungâ€™amba nti sisasudde musolo ngâ€™aggya ebinyeebwa mu kyalo omuseera amafuta, awo ye alina kwongeza binyeebwa nze ne mbisuubula ku buseere.\nLubowa Tamale Masuudi, muweesi mu Kisenyi: Ffe tetulina musolo gwe tusasula butereevu naye bwâ€™otuuka gye tugula amabaati ge tukozesa gyâ€™otegeerera nti tetwasonyiyibwa musolo.\nNga basoma bajeti eno sisuubira kumpa kyanjawulo ku bibaddewo kubanga bazze batusuubiza okutufunira ekifo we tukolera naye bwe twazuula ettaka mu Kisenyi ne Minisita nâ€™ajja nâ€™alirambula ate baaliguza Bayindi ne bazimba Ovino.\nGavumenti ekole ebintu bino; etuteekere eddagala mu malwaliro, esale omusolo ku bikozesebwa mu bulamu obwabulijjo; eyongeze omusolo ku bintu byâ€™okwejalabya nga sigala nâ€™omwenge ne loogi, egukendeeze ku bikozesebwa mu bulamu obwa bulijjo era ekendeeze ku ssente zâ€™esaasaanya ku bakungu baayo, olwo tujja kuganyulwa.\nAbâ€™obukolero obutono balowooza nti engeri gye bali abangi ate nga be basinga okuwa Bannayuganda emirimu, ekitongole kyâ€™emisolo ekya URA kiteekeddwa okukyusa engeri gye kibakwatamu.\nâ€œLwaki bayinvesita abamu abanene naddala abagwira bo baweebwawo ebbanga nga tebasasula misolo, sso nga ffe tebalituwa?,â€ bangi obwedda bwe bambuuza.\nWabula ekisinga obubi kwe kuba nga wadde abâ€™obukolero ne bizinensi entono bangi, Gavumenti abasinga tebamanyi! Mu Kenya, ekitongole kyâ€™omusolo kiwandiika buli bizinensi ekitali mu Uganda. Buli alina oba atandika bizinensi libeere tteeka nti erina okuwandiisibwa, si nsonga oba egenda kugwa enkya.\nKino kiyamba Gavumenti bwâ€™eba erina ekirowoozo kyâ€™okubayambako okwekulaakulanya. Naye oyinza otya okuyamba bizinensi nga tomanyi gyeziri?\nGavumenti era esaanye abâ€™obukolero obutono nâ€™abalina bizinensi entonotono ezikolerwamu abantu abasoba mu 10 okuziwaayo ekyenjawulo. Okugeza lwaki yuniti yâ€™amasannyalaze nâ€™amazzi eri abantu bano tekendeerako kikendeeze ku ssente ze beetaaga okukola bizinensi?\nMu ngeri eno kijja kubayamba okwongera okuyiiya okugaziya bizinensi zaabwe.


Ttiimu za Premier zeesunga tulansifa\nEbiragiro by'akakiiko k'amasaza bitemyemu ...\nOMUKISA gwa Uganda okulwanirira okweddiza ekikopo ky’emizannyo gy’amasomero ga ssiniya ag’obuvanjuba bw’Afrika (FEASSSA) omwaka guno guzzeemu omukoosi, emizannyo gino bwe gisaziddwaamu olw’embeera y’ekirwadde kya ssennyiga omukambwe.\nEmizannyo gino omuli; omupiira, okubaka, okuwuga, emisinde, pool, Volleyball, Basketball, woodball n'emirala, gyetabwamu amasomero ga ssiniya okuva wano e Uganda, Kenya,Tanzania, S.Sudan, Burundi ne Rwanda, gibadde gyakuzannyibwa omwezi ogujja mu kibuga Kakamega ekya Kenya.\nUganda be bakyampiyoni b'ekikopo ky'omugatte gw'emizannyo gyonna (Overall winner) kye baawangula omwaka oguwedde mu kibuga Arusha ekya Tanzania nga bakiggya ku Kenya eyali ekyefuze emyaka emingi.\nUganda ebadde esuubira okuddayo okulwanirira ekikopo kino wabula kati bijulidde oluvannyuma lw'amasomero okuba amaggale nga n'ebyemizannyo bikyali ku muggalo olw'akawuka ka Corona Virus akalwaza ssennyiga omukambwe.\nOkusalawo kuno kwatuukiddwaako Mande July 13, mu lukung'aana olw'akoleddwa okuyita ku mikutu gi mugatta bantu egya sosolo midiya(FEASSSA EXCOM) omwetabiddwa ba mmemba 13 okuva mu mawanga;Uganda, Kenya Tanzania, S.Sudan, Burundi ne Rwanda.\nChris Mugisha ssaabawandiisi w'olukiiko olutegesi eyeetabye mu lukung'aana luno yakakasizza ng'empaka zino bwe zisaziddwaamu okutuusa omwaka ogujja nga bwe beetegereza embeera bw'enebeera.\n"Amasomero gonna okuva mu mawanga agabadde galina okwetaba mu mpaka zino gakyali kumuggalo ate tewali alina bukakafu ddi lwe ganaggulwawo, olukiiko olutegesi lusazeewo okusazaamu empaka z'omwaka guno nga bwe twetegereza omwaka ogujja bwe gunaaba," Mugisha bwe yakkaatirzza.\nAgattako ng'ebifo ebitegesi bwe bitagenda kukyuka era buli yenna abadde alina okutegeka omwaka guno okuviira ddala ku mpaka ez'okusunsulamu wano mu ggwanga ajja kusigaza omukisa guno ssinga empaka ziddamu.\nMvara SS okuva mu Arua be babadde abategesi ba fayinolo za Copa coca cola, disitulikiti y'e Lira ba Ball Games ate Gulu ba Fresh Diary Games.\nLira ba Ball Games\nFresh Diary Games\nAmagye gakubaganye amasasi olwa Mbabazi


Kabaka ayanukudde abamubika, abalonzi abalaze ekubo - StaDailyNews\nHome Amawulire Agaakuno Kabaka ayanukudde abamubika, abalonzi abalaze ekubo\nKabaka ayanukudde abamubika, abalonzi abalaze ekubo\nOkuwabula kuno, Beene akukoledde mu Lubiri lwe e Mmengo leero ku Lwokuna, bw’abadde alabiseeko eri Obuganda okukuza olunaku lwa gavumenti ez’ebitundu wamu ne Bulungibwansi mu Buganda.\nSsaabasajja Kabaka wa Buganda, Ronald Muwenda Mutebi ll awabudde abantu ba Buganda okutunulira abeesimbyewo enkaliriza mu kulonda kwa bonna okwa 2021.\n“Tusaba abalonzi mutunuulire nnyo abo abasobola okukulaakulanya omuntu wa bulijjo n’okulwanirira ebintu ebikulu Buganda bye yettanira.” Ssaabasajja Kabaka bw’alambise.\nKabaka asinzidde ku mukolo guno n’asekerera abamubika gyebuvuddeko n’ategeeza nti akyaliwo nnyo era ng’alamula.\nOmuteregga agambye nti buli Ameefuga lwe gatuuka, gajjukiza Abaganda okusoomoozebwa kwe bayiitamu okuva ku bazungu olw’ebintu ng’effutwa n’obukyayi ebyakolebwanga n’ebirala bikyakolebwa.\nNewankubadde bino byonna byakolebwa kusaanyaawo Buganda, Empologoma egamba nti byamaliriza binyize n’ebintu ebirala ebya Uganda, n’etegeeza nti ekinaamalawo obulumi buno y’enfuga eya Federo.\n“Ffe tulowooza nti okumalawo ebiwundu bino byonna, n’okwongera okunyweza obumu bwa Buganda n’ebitundu ebirala, twetaaga obufuzi obujjudde obwenkanya, obugoberera amateeka n’okugabana obuyinza nga tugoberera ebyetaago bya buli kitundu.” Musota bw’ategeezezza.\nKabaka nga akwaasa ab’e Mawokota abawungudde empaka za gavumenti ez’ebitundu mu 2020| Ekif Buganda Kingdom Media.\nEra ku mukolo gwegumu, Kabaka yeebuuzizza lwaki waliwo abantu abatakwatibwako nga bano beesomye okusaanyaawo obutonde bw’ensi wabula ng’ekitongole kya NEMA tekirina kye kikolawo wadde nga waliwo amateeka.\nKabaka awadde gavumenti amagezi etuukirize ekisuubizo ky’amasannyalaze mu byalo ate era ekendeeze ne ku musolo oguggyibwa ku bintu by’amasannyalaze g’enjuba, kiyambe okukendeeza abatema emiti nga banoonya eby’okufumbisa.\nAsabye abaami b’Amasaza okukola obutaweera okulaba nga bataasa obutonde bw’ensi nga bakunga n’okugatta abantu be, bafuuke omuntu omu.\nMaasomoogi asiimye abantu be olw’okugoberera amateeka agatangira ekirwadde kya Covid-19 era n’abalagira obutagayaala okutuusa nga olutalo ku kirwadde kino luwanguddwa.\nOKWOGERA KWA KABAKA MUBUJJUVU:\nEbintu bingi ebyakolebwa, efutwa, obuggya, obukyayi era ebimu bikyagenda mu maaso n’okutuuka kati.\nNewankubadde bino byonna byagenderera kusaanyawo Buganda naye byanyiga n’ebitundu ebirala ebya Uganda, ffe tulowooza nti okumalawo ebiwundu bino byonna n’okwongera okunyweza obumu bwa Buganda n’ebitundu ebirala, twetaaga obufuzi obujjudde obwenkanya, obugoberera amateeka n’okugabanya obunyiiza nga tugoberera ebyetaago bya buli kitundu.\nBwetudda ku nsonga y’obutonde bwensi, tulaba ebintu bingi ebiraga obutaba na mwoyo gwa Ggwanga nga bikolebwa ba nnantagambwako.\nAbamu kuffe twewuunya nti ensi yaffe erina amateeka n’ekitongole ekivunaanyizibwa ku butonde bwensi, amateeka gano gakola ddi era kwani? Gakoma awo mu makkati?.\nTusaba Gavumenti okubunyisa amasannyalaze mu byalo nga bweyasuubiza era n’okukendeeza emisolo ku bikola amasannyalze ag’enjuba.\nKino kijja kuyamba abantu baffe naddala abali mu byalo okukendeeza ku kutema emiti nga banoonya eby’okufumbisa.\nPrevious articleMawokota yeeridde empanga mu z’amasaza\nNext articlePanic as Uganda’s national football team coach tests positive for Covid-19


Biblica® Bayibuli Entukuvu, Endagaano Enkadde nʼEndagaano Empya ekwatiddwa ku katambi™ Yobu 1\n1 Waaliwo omusajja mu nsi ya Uzzi* Uzzi yali nsi eyali ku luuyi olw’ebuvanjuba olw’omugga Yoludaani. Yobu teyali Muyisirayiri. erinnya lye Yobu; yali muntu ataliiko kya kunenyezebwa, nga wa mazima, eyeewalanga ekibi, era ng’atya Katonda. 2 Yalina abaana aboobulenzi musanvu n’aboobuwala basatu. 3 Mu byobugagga ebingi ennyo bye yalina; mwe mwali endiga kasanvu, eŋŋamira enkumi ssatu, emigogo gy’ente ezirima ebikumi bitaano, endogoyi enkazi ebikumi bitaano, n’abaddu bangi nnyo nnyini; yali mwatiikirivu okusinga abantu abalala bonna mu nsi z’ebuvanjuba.\n4 Batabani be baakwatanga embaga z’amazaalibwa gaabwe buli omu mu mpalo ng’ennaku zaabwe bwe zaali ziddiriŋŋananga mu maka ga buli omu; era baayitanga bannyinaabwe bonsatule okubajagulizaangako. 5 Ennaku z’embaga bwe zaggwangako, Yobu yabatumyanga n’abatukuza;† Etteeka lya Musa nga terinnabaawo, omukulu w’ennyumba ye yabanga kabona w’ennyumba ye. yakeeranga mu makya n’abaweerangayo ebiweebwayo ebyokebwa ng’omuwendo gwabwe bwe gwali ng’alowooza nti, “Oboolyawo ng’abaana bange bayonoonye ne bavvoola Katonda mu mitima gyabwe.” Kino yakikolanga bulijjo.\n13 Awo olunaku lumu, batabani ba Yobu ne bawala be bwe baali banywa omwenge era nga baliira ebyassava mu maka ga mukulu waabwe, 14 omubaka n’ajja eri Yobu n’amugamba nti, “Ente zibadde zirima nga n’endogoyi ziri kumpi nazo, 15 Abaseba‡ Abaseba baali balunzi abaatambulanga okuva mu kifo ekimu nga balaga mu kirala, nga babeera mu bukiikaddyo bwa Buwalabu. ne bazigwako ne bazitwala era n’abaddu bonna ne babatta nze nsigaddewo nzekka okujja okukutegeeza bino.”\n17 N’oyo aba akyayogera, n’omubaka omulala n’atuuka, n’agamba nti, “Abakaludaaya§ Abakaludaaya baali batambuze mu ddungu okuva mu kifo ekimu okudda mu kirala nga babeera mu Mesopotamiya. Oluvannyuma baasalawo okubeera mu kifo kimu ne bassaawo Obwakabaka bw’e Babulooni. bazze nga beetegese mu bibinja bisatu, ne bagwa ku ŋŋamira ne bazitwala era ne batta n’abaddu ababadde bazirabirira, era nze nzekka nze nsigaddewo okujja okukumanyisa bino.”\n*1:1 Uzzi yali nsi eyali ku luuyi olw’ebuvanjuba olw’omugga Yoludaani. Yobu teyali Muyisirayiri.\n†1:5 Etteeka lya Musa nga terinnabaawo, omukulu w’ennyumba ye yabanga kabona w’ennyumba ye.\n‡1:15 Abaseba baali balunzi abaatambulanga okuva mu kifo ekimu nga balaga mu kirala, nga babeera mu bukiikaddyo bwa Buwalabu.\n§1:17 Abakaludaaya baali batambuze mu ddungu okuva mu kifo ekimu okudda mu kirala nga babeera mu Mesopotamiya. Oluvannyuma baasalawo okubeera mu kifo kimu ne bassaawo Obwakabaka bw’e Babulooni.


Bukedde Online - Bwe nnazaala omwana atalina w'afulumira baze n'anzirukako\nBwe nnazaala omwana atalina w'afulumira baze n'anzirukako\nEbbaluwa ya Ssenga: Lwaki toyagala kwegatta?...\nOlwazaala abaana 3 omusajja n’adduka\nOMUSAJJA bwe yalaba ng’anzadde omwana atalina w’afulumira n'anzirukako.\nNze Resty Nakawuka,39,mbeera Kimazzi Luwero,mbadde mmaze emyaka esatu nga mbeera ne taata w’abaana bange era twasooka ne tuzaalayo omwana omuwala naye naafa.\nTwasigala tubeera ffembi era bwewayitawo ebbanga nenfuna olubuto olulala era nenzaala omwana muwala taata we n’amutuuma Margaret Namwanga.\nOmwana ono namuzaalira ku kiriniki naye nga talina wafulumira ,amangu ago abasawo bansindikirawo e Mulago era bweyaweza ennaku ssatu ne bamulongoosa olubuto nafuna ekituli w’afulumira.\nOlwava mu ddwaliro n’agenda okuddayo awaka ng’omusajja yasituddemu ebintu bye n’agenda bwenagezaako okumukubira essimu yangamba kimu nti omwana mufunire taata we ye tazaala baana bwebatyo.\nKati omwana awezezza emyezi mukaaga naye bulijjo azannya bulungi ng’ampa ne waazi n’engeda mpakasa okusobola okufuna ssente z’enyumba n’okulya, omwezi oguwedde omwana yatabuka n’azira amabeere era bweyakaaba ennyo ekyenda n’ekisowokayo webaali baasala.\nNadduka ne mmuzaayo e Mulago abasawo ne baddamu ne bazzaayo ekyenda naye ayina obulumi bungi era abeera akaaba kati kyazzeemu ne kivaayo bwennamuzizzaayo mu ddwaliro abasawo bangambye nnoonye ssente ezinagulanga eddala n’ebyetaago nzireyo bamulongoose kuba ajakulwayo.\nEssaawa zino nnannyini nyumba yagingobamu era kati waliwo omukyala ansuza kyokka kati sikyasobola nakupakasa kuba omwana asiiba akaaba ate asula akaaba talina kyayagala kulya ate nga n’amabeere yagazira kyokka ne nnazaala wange talina ssente kunyambako.\nKati nnoonya bazira kisa banyambeko okunsondera ku ssente ezinanyambako mu ddwaliro kuba omwana wange ali mu bulumi ate nga sirina wakutandikira.Anaaba asobodde okunyamba ndi 0781094595ENDS


Bukedde Online - BIZZONTO: Bye baayiseemu nga bakwatibwa babinyumya nga lutabaalo\nBIZZONTO: Bye baayiseemu nga bakwatibwa babinyumya nga lutabaalo\nOmulimu gw'okumenyawo essaawa ya Kkwiini gutandikidde mu ggiya\nBizzonto batandikidde we baakomye\nSserwanjA eyasangiddwa ku leediyo Simba ne banne yaluvudde ku ntono; Alex Muhangi nga kazannyirizi munnaffe yankubira essimu ku lunaku lwe baatukwata nti waliwo kasitoma ayagala okutuwa omulimu. Twakkiriziganya nti bwe nva ku mpewo atulabe ffenna basatu. Mu kadde ako, nze ne Maliseri twali ku mpewo nga Ssaabakaaki ne Opeto bali bweru.\nSserwanja (ku kkono) ne Mbabaali baakedde mu situdiyo kukola.\nOpeto agamba nti; ng'enda okulaba ng'abasajja aba leeya abalina emmundu beetala wabweru wa leediyo, wabula nga simanyi gwe baagala. Ssaabakaaki yagasseeko nti, beegeyaamu ne Opeto nga bagamba nti, ‘haa, gwe bagenda okukwata ali mu buzibu!'\nWabula mu ddakiika ntono abasajja abaali mu mmotoka z'ekika kya Drone eziringa ttakisi ne babayoola. Ye Sserwanja agattako nti, yali ku mpewo, bwe yavaako bakozi banne kwe kumugamba nti b'azannya nabo babakutte.\nYakubira Muhangi essimu ng'ali ne Mbabaali ne bamubuuza ku bya kasitoma gwe yabadde abagambyeko, era n'abalagirira okumpi ne we bakolera we baba bamusanga. Bano olwatuukawo, mu kifo ky'okubayitiramu by'abaagaza ate yabakwata bukwasi ng'ali n'abeebyokwerinda abalala. Baddamu okukubira Muhangi n'abagamba nti ababakutte tebalina mutawaana, bavudde mu Gavumenti. Bano baabatwala e Kireka era gye baabategeereza nti baakola akatambi akaawulayawula mu mawanga.\nWabula Sserwanja agamba nti bakira abaserikale babaggyako sitetimenti nga bwe babajjukiza ate obutambi bwe baakola obwabanyumira naddala ke baazannya ne Maama Fiina ku ngeri gy'agabamu ssente.\nMUHANGI YEEGAANYI OKUBA MU LUKWE LW'OKUBAKWATA\nMuhangi bwe yabuuziddwa ku by'okukwasa Bizzonto yategeezezza nti teyali mu lukwe kubanga aludde ng'akolagana nabo mu bulungi era ye yabakkirizisa n'okukola ‘komedi' waabwe ku siteegi.\nBALAZE BYE BABADDE BASUBWA\nWadde nga bagamba nti gye baabadde babasibidde tewali yabatulugunyizza, babadde basula n'okusiiba ku bunkenke nga tebamanyi kiddako ate nga baabasiba n'abazzi b'emisango eminene. Mbabaali Maliseri agamba nti abadde asubwa okukola obwa zzonto ku ‘social media' ne ku leediyo.\nGold-Ki Maanyimatono (Opeto); Abadde asubwa okulaba ku baana be abasukka mu 30 ne bakyala be. Julius Sserwanja-Kidomoole (Ssaabazonto); Abadde asubwa okumanya ebigenda mu maaso mu ggwanga ne ffamire ye. Peter Sabakaaki (Kazzonto akatono); Abadde asubwa okubeera n'emirembe gye.


Bukedde Online - Ebizibu bya MC Kats tebiggwa\nAbakyala balaze abasajja bwe batakyanyigirwa...\nChameleone atandise enteekateeka z’okwebuuza...\nMC Kats ne Faith.\nEbizibu bya Edwin Katamba (MC Kats) bizze byepanga nga byatandika na kwerangirira nga bw’alina akawuka akaleeta siriimu mu December wa 2019 abamu ne bagamba nti osanga yali afunyeemu katwewungu.\nKu Lwomukaaga, Kats yategeezezza nti tagwangako ddalu ng’abamu bwe balowooza wabula n’agamba nti bwe yali e London ekya Bungereza n’ayasanguza nti mulwadde ate ng’alina n’obulwadde bwa lubyamira, yatwalibwa mu ddwaaliro okujjanjabwa.\nNaye abantu bwe baawulira nti ali mu ddwaaliro ne bakimusibako nti agudde n’eddalu n’atwalibwa mu malwaliro g’eyo agakola nga Butabika.\nMu kadde ke kamu, abantu baalowooza nti ekyo kyakuba wala mukyala we, Fille eyayimba “Abasajja bonna bafaanagana, I don’t know why’ naye ne bakimussaako nti kyamuyisa bubi obwongo.\nByabadde bikyali awo akatambi ne kasaasaanira ku mikutu egy’enjawulo ng’omuwala Faith Ntaborwa yeekwata akatambi nga bwe yeewaana nga bw’ali n’omuntu we Kats.\nAkatambi kalaga Kats ng’agudde mu ntebe ennene akooyeemu ate ng’omuwala alaga obupiira obukozese bw’agamba nti bwe baakozesezza.\nKino kyalowooz- esezza abantu nti baabad- de bava mu muzannyo gw’abakulu naye tewali yategedde kigendererwa kya Faith.\nKats bwe yatuukiriddwa ku ssimu ku nsonga z’akatambi kano, yakakkirizza naye n’agamba nga bw’atayagala kukoogerako.\nAte Faith bwe yabuuziddwa ku nsonga y’emu, yasoose kutegeeza nga bw’alina omuntu omulala gw’abadde ayogera naye n’asaba tumuweemu eddakiika 30 tuddemu tumukubire kyokka bwe twazzeemu okumukubira essimu yagiwadde omuntu omulala eyatugambye nti akyalina bakasitoma b’akolako.\nOkusinziira ku bubaka bwe yatadde ku mukutu gwe oluvannyuma lw’okufulumya akatambi, kiteeberezebwa okuba nga yafunyeemu obutakkaanya ne Kats ng’ayagala kukakasa nsi nti babadde n’enkolagana ey’enjawulo kubanga alina we yawandiise ng’agamba nti “Kats kkiriza twali ffembi era twanyumirwa” ate bw’amala n’agattako nti “nze sifaayo ku bantu bye boogera ani atakimanyi nti Kats tayisa sikaati” era omuwala ono alina n’ebifaananyi nga bali bombi\nOmwogezi wa poliisi mu Kampala n’emiriraano, Patrick Onyango yategeezezza Bukedde nti, essaawa eno tebalaba kibi kiri mu katambi kubanga tekalaga bya kaboozi ka kikulu, temuli bigambo biwemula okugyako okulaga kondomu enkozese naye ng’ekikolwa tekirabika.\nAgamba nti bagenda kwebuuza ku kakiiko ka Anti pornographic committee akalondoola eby’obuseegu bwe kanaalaga nti Faith yazizza omusango okusinziira ku katambi akasaasaana mu ggwanga ng’oluyiira, omuwala oyo agenda kukwatibwa.\nWaliwo n’abagamba nti Faith alina oluganda ku Fille era nti yali amuleeseeko waka.\nOkuva akatambi lwe kaatandise okusaasaana ku Lwokubiri, waliwo n’abaategeezezza nti Faith muwala w’omu ku basumba b’abalokole mu Kampala.\nKats mukozi wa ttivvi, akola obwa MC, pulomoota w’abayimbi ate nga maneja waabwe (maneja wa Fille) n’ebintu ebirala.\nMC Kats ne Spice Diana temwekola ekintu\nAkabenje katuze omuyimbi Ritchie Katts ne kamulesa omugole ne bbebi


Ng’omugoberezi wa Mukama waffe, mbalagira okulekeraawo okutambula ng’abatamanyi Katonda bwe batambulira mu birowoozo byabwe eby’obusirusiru. Amagezi gaabwe gajjudde ekizikiza. Tebalina mugabo mu by’obulamu bwa Katonda, kubanga bajjudde obutamanya era emitima gyabwe mikakanyavu. Tebakyalina nsonyi, beemalidde mu bya buwemu, na mululu gwa kukola bya bugwenyufu ebya buli ngeri.\nKyokka mmwe si bwe mwayigirizibwa ku bya Kristo. Obanga ddala mwamuwulira, era ne muyigirizibwa mu ye ng’amazima bwe gali mu Yesu, kale mwambulemu obulamu obw’omuntu ow’edda, avunda olw’okwegomba okw’obulimba. Mufuuke baggya olw’Omwoyo afuga ebirowoozo byammwe,


Bukedde Online - Ebinyeebwa bitemere emirundi 2 okubala obulungi\nKiikino ekika kya Kamulali ekikuwa ssente...\nKasirye Ggwanga ng’alambula ebinyeebwa bye.\nWIIKI ewedde twakulaze engeri munnamagye eyawummula Maj Gen Kasirye Ggwanga gy’alabiriramu olusuku n’ebika by’ebitooke by’asaimba ebitatya musana. Talima kirime kimu agamba kino akikola okutega wano ne wali kuba ekimu bwe kiba tekiyingiza ate ng’afuna mu kirala n’abeera ng’ayingiza ssente ekiseera kyonna.\nLeero atunnyonnyola ku nnima y’enbinyeebwa ku nnimiro ye gye yakazaako erya Camp David esangibwa ku kyalo Nakisunga e Mukono mu Kyaggwe ng’eriko yiika 218. Eebinyeebwa nkuze nkimanyi nti kye kirime ekitagwa katale era kizibu okuwulira nti byagudde nga okugwa kwabyo kkiro ekoma mu 4,000/-.\nNaye nakizuula bnga biriko emirimu okubirima abalimi kye bava babyepena ne bisobola okusigala waggulu nga n’ebimu bye tyulya kati biva Malawi sso nga ku ttaka lyaffe biddako ate n’abalimi bakaaba obwavu.\nOmulimi alina okukimanya nti buli kirime ekyangu okulima tosobola kukifunamu nsimbi, kubanga buli omu alima ekyo okukkakkana nga kingi ku katale bbeeyi n’ekka. Mu kubirima nakizuula nti bitya nnyo omusana, kwe kusala amagezi kuba nasima amazi ne ngula ttanka eziwera ne nziwanika waggulu gye gava ne gadda mu nnimiro era nsobola okubirima ekiseera kyonna.\nNnima ekika kya nampekebbiri bino buli kinyebwa kibaamu empeke bbiri zokka. Ebinyeebwa mbirina ku yiika 20. Mu kusimba nsookamu busa kubanga nakizuula nabyo byagala ettaka nga ggimu wabula obugimu tebulina kuyitirira kubanga bisobola okuleeta amakoola amangi ne bitabala. Noolwekyo ettaka teririna\nMaj Gen Kasirye


Mwetegereze nnyo abasilikale be musindika okukwata Kyagulanyi bandiba nga abamu balina ebigendererwa ebyabwe, Gen Tumukunde - Watchdog Uganda\nGen. Henry Tumukunde nga ali mu bitundu bye Lango\nGen. Henry Tumukunde omu ku bavuganya ku ntebe y’obukulembeze bwe Ggwanga y’enyamidde elw’ebikolwa eby’efujjo ebigenda byeyongera buli lukya naddala ebyo ebigenda bikolebwa ku akulira ekibiina kya national unity platform Robert Kyagulanyi Sentamu ne banabyabufuzi abalala abali ku ludda oluvuganya.\nTumukunde ayagala abakulira ebitongole ebikuuma ddembe omuli poliisi n’amagye bekkaanye nyo abantu bebakozesa mubitongole bino kubanga mwandiba nga mulimu abantu abakyamu ababyerimbiseemu n’ekigendererwa eky’okutabula e Ggwanga nga beefula abakwasisa amateeka .\nOno alabude nti singa tewabaawo kikolebwa kulondoola bigendererwa bya baserikale abajja bakola ebikolwa bino e Ggwanga lwaliggwa mukatyabaga akayinza okuviirako abantu okuttingana.\nOno aganze mumaaso nanenya akakiiko keby’okulonda ne Gavumenti okutwaliza awamu olw’obutawuliriza kuwabulwa kwabantu sekinoomu , banabyabufuzi, ekibiina ekitaba enzikiriza ekya inter religious council of Uganda kwossa ebibiina by’obwanakyewa eby’alabula nti okulonda kwali kulina okwongezebwayo elw’embeera yekirwadde kya Covid-19 kyokka nga kati bazinze mikono.\nTumukunde aweze okufafagana n’abantu abazze banyaga ettaka ly’abantu mubitundu by’omumambuka ne Ggwanga lyonna okutwaliza awamu senga anaba alondeddwa okukulembera eggwanga lino mukalulu akabindabinda.\nTumukunde agamba nti waliwo banakiggwanyizi abagufudde omugano okugenda nga banyakula ettaka ly’abantu mubitundu by’eGgwanga eby’enjawulo nga beyambiisa wofiisi zabwe sako obunafu mubitongole by’amateeka kyagamba nti ye siwakukigumikiriza bwanaba atute obukulembeze bw’eggwanga.\nTumukunde olunaku lwa leero lw’atandiise okuwenja akalulu mu Lango sub region oluvanyuma lw’okumaliriza okukasagula mubitundu bya Acholi sub region.


Bukedde Online - Omwana eyabuzibwawo azuuse\nAmasaza 16 gajeemedde ekiragiro kya Trump...\nAgamba nti ekiseera kyatuuse n’ayagala okudda eka kwe kugenda ewa jjajjaawe e Matugga we yali abeera.\nLubulwa eyali abuziddwaawo (wakati) ng’ali ne bazadde be Luwagga ne Namuli ku poliisi e Wobulenzi.\nABAZADDE abaabulwako omwana baali bamanyi nti yasaddaakibwa. Wabula kyababuuseeko okumulaba ng’akomyewo, abamu gwe baayise omuzimu!\nWabula poliisi ekutte omukazi abadde abeera n’omwana ono eyali yabuzibwawo abantu abataategeerekeka ng’ava ku ssomero mu July wa 2014.\nYakomyewo Lwakubiri ku dduuka lya nnyina erya Hardware erisangibwa e Matugga.\nManvuwa Namawejje 68, ow’e Wobulenzi yakwatiddwa ng’avunaanibwa omusango gw’okubeera n’omwana ono eyawambibwa emyaka ebiri egiyise.\nWabula Manvuwa agamba nti omwana yaleetebwa mutabani we Haruna eyamuzuula n’amutegeeza nga bw’atalina bazadde n’abasaba okubeera nabo, nabo kye bakkiriza.\nAgamba nti singa omwana yabategeeza amazima, tebandimaze bbanga ddene bwe lityo naye kuba abadde afuuse kitundu ku famire yaabwe era baafunye ekyekango okuzuukuka ku makya ng’omwana taliiwo.\nOno puleesa yamukubye bwe yategeezeddwa nga bw’alina omusango gw’okubeera n’omuntu mu ngeri emenya amateeka era yakkiriziddwa okweyimirwa ku kakalu ka poliisi asobole okuleeta mutabani we, Haruna ayambe poliisi okunoonyereza ku musango guno.\nEmmanuel Lubulwa 16, ow’e Matugga ku kkumi n‘emu yali asoma P6 ku Sunrise Matugga nga yabuzibwawo nga July 13, 2014.\nBwe yatuuse mu maka ga jjajjaawe, we yali abeera yawuniikirizza abaasoose okumulaba nga bamuyita muzimu kuba baali bamanyi nti yasaddaakibwa.\nYatwaliddwa ku poliisi e Matugga omusango gw’okubula kwe gye gwaggulwawo era oluvannyuma baasindikiddwa ku kitebe kya bambega ba poliisi e Kireka omusango gye gwatwalibwa mu 2014.\nBazadde b’omwana baasanze akaseera akazibu ku poliisi e Matugga ng’abamu ku batuuze babalumiriza okuwamba mutabani waabwe n’ekigendererwa ky’okusibisa abantu abaali tebakwatagana nabo.\nCissy Namuli nnyina w’omwana agamba nti ku lunaku Lubulwa lwe yabula yali aweereddwa 50,000/- azitwale okusasula fiizi ezaali zisigaddeyo ku ssomero kyokka baamulinda okudda nga talabika ne bagenda ne ku ssomero nayo nga taliiyo.\nAgamba nti okuva olwo abadde tatereeranga nga n’ekiro agugumuka ng’alowooza nti yasaddaakibwa.\nJohn Luwagga kitaawe wa Lubulwa agamba nti yabadde ali ku mirimu maama w’omwana n’amukubira essimu kwe kugenda alabe ogubadde kyokka kyamubuuseeko okulaba abantu abakungaanidde ku dduuka lya mukyala we nga bwe bajaganya olw’omwana okuzuuka.\nLubulwa agamba nti yava ku ssomero ku ssaawa nga 1:00 ey’akawungeezi okudda eka kyokka bwe yatuuka mu kafo akaziyivu, waliwo emmotoka ya buyonjo eyamusemberera n’evaamu abasajja babiri abaamuwamba.\nBaamuvuga ne bamusuula mu kifo ky’ataategeera nga bwe bamukomekkereza obutadda mu kitundu w’abadde ng’alina okugenda mu kitundu ekirala gy’alina okutegeereza abantu nga bw’ali enfuuzi.\nAgamba nti yakoma okutegeera ng’ali mu mmotoka ng’abasajja bamugamba ebigambo bino era agenda okuddamu okutegeera ng’ali mu kifo ky’atategeera.\nAgamba nti eyamulonda ye Haruna eyamutwala mu maka ga nnyina e Wobulenzi mu Luweero.\nOkubula kw’omwana kwakwasa abantu bangi nga mwe muli n’abako babiri ab’omu nju emu okuli Denis Mijunga ne Martin Kawalya nga bano bazadde b’omwana baabalumiriza okubaako kye bamanyi ku kubula kw’omwana.\nPoliisi yatandise dda okuyigga Haruna eyalonda Lubulwa agiyambe mu kunoonyerezza balabe oba waliwo obujulizi obwekuusa ku basibe abali e Luzira ku musango ogwo.\nAbaaluse olukwe okuwamba omuyizi basimattise okuttibwa\nAbantu 6 bakwatiddwa ku by’okutta Abiriga


Bukedde Online - Wuuno Tekinologiya America gweyakozesezza okutemula eyatemula abantu e Kenya\nEngeri gye baagobye aba NRM abawakanya eky’emyaka...\nEyasibwa ne Sheikh Kamoga alondeddwa Abatabbuliiki...\nWhite Widow ng’amannya ge amatuufu ye Sally Jones eyattiddwa.\nTEKINOLOGIYA w’ebyokulwanyisa yeeyongedde. N’okutuusa leero, abantu bakyewuunya bakkomando ba Amerika gye baasinzidde mayiro 7,000 ey’omu ddungu lya Amerika ne batemula omukazi mpalakitale eyaduumira olukwe olwatta abantu mu Kenya.\nNga September 21, 2013, abatujju baalumba edduuka lya Westgate Shopping Mall mu kibuga Nairobi ne baliwamba ne batandika okutemula be baasangamu. Okuva olwo, Amerika ebadde eyigga omukazi eyakazibwako erya White Widow naye ng’amannya ge amatuufu ye Sally Jones eyaduumira ettemu lino. baakozesezza ennyonyi eziriko bbomu Bakkomando abaamutemudde baabadde bakozesa ennyonyi ezeevuga zokka eziyitibwa Drones nga ziriko bbomu.\nBaasinzidde ku kitebe kyabwe ekya Creech Air Force Base mu katundu akayitibwa Indian Springs mu ssaza ly’e Nevada. Ennyonyi zino ezeevuga zokka zimaze ebbanga lya myaka ena nga zimulondoola ssaako n’okumukuba ebifaananyi mu bifo gy’abadde atambulira nga Syria era okumutta yabadde asala nsalo okuva mu ggwanga lino.\nOlwamaze okwekkaanya ebifaanaanyi bye bazze bamukuba bakakensa baanyize eppeesa erinasula ebikompola mu nnyonyi ezibadde zimuketta ne zimusesebbula. White Widow, 50 yali abeera Bungereza e Chatham ku kyalo Kent. Yaddukira e Syria ku nsalo yaayo ne Iraq n’omwana we n’atandika egy’okuyamba aba ISIS ku kitebe kyabwe ku kyalo Raqqa gye baamuttidde kyokka yabadde ng’ategedde ku lukwe lw’okumutta era yabadde agezaako okudduka ekibabu ne bamukubira wakati awo. Afudde ayagala kudda Bungereza ne muganzi we Junaid Hussain n’omwana waabwe, JoJo eyali ow’emyaka omwenda mu 2013 we yaviirayo.\nYattiddwa nga Gaddafi ne Osama bin Laden Okuva mu 2001, ekifo Creech e Nevada kye kibadde kikozesebwa ku bikwekweto by’okutta bannalukalala mu kyondo kya buwalabu. N’eyali Pulezidenti wa Libya, Col. Muammar el Gaddafi, ennyonyi ya drone eyasooka okukuba ekikompola ku luseregende lwa mmotoka ze n’attibwa nga October 20, 2011 bwe yali adduka ekibabu ky’abayeekera abaali bamuzinzeeko mu kibuga Sirte, limooti ezaanasula ekikompola, baazinyigira Nevada gye baali bamukettera. Osama bin Laden eyattibwa nga\n2 May, 2011 e Pakistan nga ye yakulira olukwe lw’okutomeza ennyonyi ebizimbe ezatta Abamerika abaalimu 3,000 mu 2001, naye ennyonyi za drones ze zaamuketta n’okulembera olukwe. Bakikola batya\nAbamerika bano balina enkambi n’ebisaawe okuli ennyonyi ennwaanyi mu mawanga ag’enjawulo saako abakessi mu mawanga ago agakolagana nayo. Ennyonyi za drones ziyambibwako bambega ab’oku ttaka abatambula okuzuula ekigenda mu maaso mu bantu. Bwe bafuna bwino, bamuweereza abali e Nevada olwo ennyonyi zino ne zisindikibwa mu kitundu ng’ekyo gye baabadde basuubira nnakyala ono okubeera ne zisimba amakanda mu bwengula bw’ekifo kye bamusuubiramu obutaviirawo ddala okumala ennaku.\n2. Zirina kkamera ezikwata ebifaananyi ebitasalako nga bwe biweerezebwa obutereevu e Nevada. Ennyonyi emu bw’evaawo endala ebeera yatuuse dda okwongera esoose w’ekomye ate zibeera zitumbidde wala nnyo nga ggwe atalina byuma biziketta toyinza kukimanya.\nOmu ku Bakkomando Case Cunningham eyakulembedde ekikwekweto ky’okutta omukazi ono yategeezezza nti, ekifo ekyo e Nevada tekyebaka, Bakomando babeera bulindaala abamu bwe beebaka abalala basigala ku mulimu okuketta abatujju yonna gye bali mu nsi kubanga n’ennyonyi ezo zisula zibabega nga byonna babikola kukuuma Amerika.\n3. Okumanya abasajja bano bakoowa, okutunuulira ebifaananyi ebiweerezebwa ennyonyi zino obutasalako ate nga balina n’okubiggyamu amakulu kumala obudde. Okugeza, olulumba olwatta Abu Musab al-Zarqawi eyatandikawo ekibiina kya al Qaeda mu Iraq, lwamala essaawa 600 z’ennaku 25 nga bakkomando beetegereza ebifaananyi obutasalako okutuusa lwe baabikakasa olwo ali ku limooti e Nevada n’anyiga eppeesa ennyonyi zennyini ezikwata ebifaananyi ne zikasuka ebikompola ne bimutta. “Ffe tuba ng’abali mu kulaba firimu kubanga obeera ku kyuma nga kumpi totemya’ bwatyo kapiteeni Tim omukugu mu by’okuvuga ennyonyi ezeevuga zokka ng’ali ku limooti bw’agamba.\nAgattako nti abakola omulimu ogwo nabo babeera ng’abaserikale bennyini ababeera mu ddwaaniro n’emmundu za mukono mukono nga bakuba ebyasi. Era okunoonyereza okwakolebwa ku kitebe ky’eggye lya Amerika ekya Pentagon mu Amerika mu ssaza ly’e Virginia kwazuula nti ng’abaserikale abali mu ddwaaniro bwe balwala endwadde z’emitwe eziva bunkenke bwe babaako, n’abatudde eyo nga bakozesa drones bwe balwala.\nKyokka waliwo ekibinja ky’abantu abeeyita Veterans for Peace abagamba nti baaliko abajaasi mu Amerika abalwanirira eddembe ly’obuntu abeekalakaasirizza ku mulyango gw’enkambi eno e Nevada nga bagamba nti ennyonyi zino zitta banaalumanya ne bassaalumanya omuli n’abaana abato ate ntemu nnyo engeri gye ziketta abantu ababa tebabiriiko.


Bukedde Online - Palamenti esabye Gavt. okutegeka okulonda kwa LC\nPalamenti esabye Gavt. okutegeka okulonda kwa LC\nKibooko enyoose ku Park Yard ng''abasuubuzi batwala ab''ekibinja kya ''Sad'' entyagi\nAkwatidde mukazi we mu bwenzi n'omusiisi w...\nABABAKA ba Palamenti basabye Gavumenti ekole ekisoboka okutegeka okulonda obukiiko bwa LC1 ne LC 2 ne bwe kiba kyetaagisa kuzzaawo nkola ya kusimba mu migongo eyaliwo mu myaka gy’ekinaana (1980).\nKino kiDdiridde akakiiko k’ebyokulonda okusabanga gavumenti okukawa ssente z’okutegeka okulonda kw’enkiiko za LC1 ne LC2 n'egaana ng’egamba nti tezirina.\nMu bajeti egenda okusomwa mu June 2014, akakiiko k’ebyokulonda kalaze nti keetaaga obuwumbi 53 okutegeka okulonda kw’obukiiko bwa ba LC1 ne LC2 kyokka tekinnategeerekeka oba ku mulundi guno kanaaziweebwa.\nMinisita wa Gavumenti z’ebitundu, Adolf Mwesigye, bwe yabadde mu Palamenti gye buvuddeko yagambye nti Gavumenti ekole enteekateeka okulonda kw’enkiiko za LC 1 ne LC2 kukolebwe wamu n’okulonda kwa 2016.\nKyokka ababaka baagambye nti obukiiko bwa LC1 ne LC2 obuliwo kati buliwo mu bukyamu era n'emirimu gye bukola tegiri mu mateeka nga kyetaagisa okulonda obupya.\nSsentebe w’akakiiko ka Palamenti ak’ebyamateeka, Steven Tashobya, yategeezezza akakiiko ka Palamenti aka bajeti nti Gavumenti esaanidde etegeka okulonda kw’obukiiko buno ne bwekiba kyetaagisa kusimba mu migongo gy’abeesimbyewo.\n‘’Amateeka gasobola okukyusibwa okulonda kw’okusimba mu migongo kuddawo’’ Tashobya bwe yagambye. Tasobya yasabye Gavumenti evveeyo eyogere w'eyimiridde ku nsonga y'okulonda obukiiko bwa LC.\nEnkola y’okusimba mu migongo yadibizibwa n’esikizibwa ey’akalulu ak’ekyama ng’abantu beemulugunya nti yali esiga empalana kuba abantu baamanyanga mu lwatu buli eyetabye mu kulonda gw'awadde akalulu.\nKyokka abakakiiko ka Palamenti aka bajeti baagambye nti bagenda kusimba nnakakongo okulaba nga Gavumenti ewaayo ssente z’okulonda kuno.\nOmubaka Geofrey Ekanya (Tororo) yawadde Gavumenti amagezi eddire ssente z’ewa ababaka ba NRM okwebuuza ku nsonga ezitali zimu zeeyambisibwe okutegeka okulonda kw’obukiiko buno olwo nalwo luggwe!.\nBigirimana asabye ababaka addeyo ku Mmande yeewozeeko\nOkulonda kwa LC1 kwetaaga obuwumbi 53\nGavumenti ewaddeyo obuwumbi 19 okutegeka okulonda kwa LC\nAbabaka bawakanyizza eky'okusimba ku migongo mu ku londa kwa LC 1 NE LC II


マタイの福音書 19 JLB - Matayo 19 LCB | Biblica América Latina\nマタイの福音書 19 JLB - Matayo 19 LCB\n1Awo Yesu bwe yamala okwogera ebigambo ebyo n’ava e Ggaliraaya n’ajja mu bitundu bya Buyudaaya okusukka emitala wa Yoludaani. 2 Ekibiina kinene ne bamugoberera era n’awonya abalwadde baabwe.\n3 Abafalisaayo ne bajja gy’ali bamugezese nga bagamba nti, “Kikkirizibwa omusajja okugoba mukazi we olw’ensonga n’emu?”\n4 Yesu n’abaddamu nti, “Temusomanga nti, ‘Okuva ku lubereberye Katonda yatonda omusajja n’omukazi,’ 5 era nti, ‘Omusajja anaalekanga kitaawe ne nnyina, ne yeegatta ne mukazi we. Nabo banaabanga omuntu omu, 6 nga tebakyali babiri naye omuntu omu.’ Noolwekyo Katonda be yagatta awamu, omuntu tabaawukanyanga.”\n7 Ne bamubuuza nti, “Kale lwaki Musa yalagira nti omusajja bw’abanga agoba mukazi we amuwenga ebbaluwa ey’okumugoba?”\n8 Yesu n’abaddamu nti, “Olw’obukakanyavu bw’emitima gyammwe, Musa kyeyava abakkiriza okugoba bakazi bammwe, naye nga okuva olubereberye tekyali bwe kityo. 9 Era mbagamba nti omuntu yenna anaagobanga mukazi we okuggyako olw’obwenzi, n’amala awasa omulala, anaabanga ayenze, n’oyo anaawasanga oyo agobeddwa anaabanga ayenze.”\n10 Abayigirizwa ne bamugamba nti, “Obanga bwe biri bwe bityo, ekisingako obulungi bwe butawasiza ddala!”\n11 Yesu n’abaddamu nti, “Abantu bonna tebayinza kutegeera kigambo kino okuggyako abo Katonda b’akiwa. 12 Kubanga abamu bazaalibwa nga tebasobola kuwasa abalala balaayibwa bantu bannaabwe ate abalala bagaana okuwasa ne beewaayo okukola omulimu ogw’obwakabaka obw’omu ggulu. Buli asobola okutegeera kino akitegeere.”\n13 Yesu ne bamuleetera abaana abato abasseeko emikono gye abawe n’omukisa. Naye abayigirizwa ne bajunga abaabaleeta.\n14 Naye Yesu n’agamba abayigirizwa be nti, “Mukkirize abaana abato bajje gye ndi so temubaziyiza, kubanga abafaanana ng’abo be bannannyini bwakabaka obw’omu ggulu.” 15 N’abassaako emikono n’abawa omukisa n’alyoka avaayo.\n16 Awo omuntu omu n’amusemberera n’amubuuza nti, “Omuyigiriza, nkole ki ekirungi okufuna obulamu obutaggwaawo?”\n17 Yesu n’amuddamu nti, “Lwaki ombuuza ebikwata ku birungi? Omulungi ali omu, naye bw’obanga oyagala okuyingira mu bulamu, ggondera amateeka.”\n18 N’amuddamu nti, “Ge galuwa?”\nYesu n’amugamba nti, “ ‘Tottanga, toyendanga, tobbanga, towaayirizanga, 19 ossangamu ekitiibwa kitaawo ne nnyoko era yagalanga muliraanwa wo nga bwe weeyagala wekka.’ ”\n20 Omuvubuka oyo n’amuddamu nti, “Ebyo byonna nabikwata dda, ate kiki ekimpeebuuseeko?”\n21 Yesu n’amugamba nti, “Obanga oyagala okuba omutuukirivu genda otunde ebibyo, ensimbi ozigabire abaavu, kale oliba n’obugagga mu ggulu, olyoke ojje ongoberere.”\n22 Naye omuvubuka bwe yawulira ebyo n’agenda ng’anakuwadde kubanga yali mugagga.\n23 Awo Yesu n’agamba abayigirizwa be nti, “Ddala ddala mbagamba nti, kizibu omugagga okuyingira mu bwakabaka obw’omu ggulu. 24 Era mbategeeza nti kyangu eŋŋamira okuyita mu nnyindo y’empiso, okusinga omugagga okuyingira mu bwakabaka bwa Katonda!”\n25 Ebigambo ebyo abayigirizwa be ne bibeewuunyisa nnyo, n’okugamba ne bagamba nti, “Kale ani ayinza okulokolebwa?”\n26 Yesu n’abatunuulira enkaliriza n’abagamba nti, “Eri abantu tekiyinzika. Naye Katonda, ayinza byonna.”\n27 Awo Peetero n’abuuza Yesu nti, “Ffe twaleka byonna ne tukugoberera. Kale ffe tulifuna ki?”\n28 Yesu n’amuddamu nti, “Ddala ddala mbagamba nti, Omwana w’Omuntu bw’alituula ku ntebe ye ey’ekitiibwa mu nsi empya, nammwe abangoberera mulituula ku ntebe ekkumi n’ebbiri nga mulamula ebika bya Isirayiri ekkumi n’ebibiri. 29 Na buli muntu yenna eyaleka ennyumba, oba baganda be, oba bannyina, oba kitaawe oba nnyina, oba baana be, oba ttaka lye olw’erinnya lyange aliweebwa okwenkana emirundi kikumi, era alisikira obulamu obutaggwaawo. 30 Bangi aboolubereberye, abaliba abooluvannyuma, n’ab’oluvannyuma ne baba aboolubereberye.”


Bukedde Online - Okulonda kw'abavubuka e Kayunga kuzzeemu okuyiika\nOKULONDA kw’abavubuka e Kayunga kuyiise omulundi ogw’okubiri oluvannyuma lw’enjuyi ezivuganya okulemwa okukkaanya ku biti by’abalonzi abatuufu abateekeddwa okwetaba mu kulonda.\nAmagye ne poliisi nga batangira abavubuka okukola effujjo.\nOKULONDA kw'abavubuka e Kayunga kuyiise omulundi ogw'okubiri oluvannyuma lw'enjuyi ezivuganya okulemwa okukkaanya ku biti by'abalonzi abatuufu abateekeddwa okwetaba mu kulonda.\nOkulonda okwasooka ku lunaku lwa Monday kwayiika abavubuka bwe baagwa mu bubookisi bw'obululu ne babusambasamba awo ab'obuyinza ne basalawo okulonda. Bwe baabadde bazzeemu omulundi ogwokubiri era okulonda kwalemye nga kati kisigalidde eri ssentebe w'akakiiko k'ebyokulonda mu ggwanga omulamuzi Simon Byabakama okusalawo ddi akalulu lwe kanaakubwa.\nEkifo ekiriko kalumanywera kye kya ssentebe w'abavubuka ng'enjuyi zombi ez'abaagala ekifo kino okuli olwa Kasule Dan owa NRM n'olwa Nickson Ssenkusu zaalemwa okukkaanya ku balonzi abatuufu abateekeddwa okwetaba mu kulonda.\nAba Kasule baawakanyizza eky'okulondesa abavubuka abayizi ne babagamba nti tebazaalibwa Kayunga sso nga Ssenkusu agamba nti bateekeddwa okulonda kubanga akakiiko k'ebyokulonda kaawandiise ebbaluwa ebawa olukusa okulonda.\nAb'ebyokwerinda okubadde poliisi n'amaggye baalabye abavubuka ebifuba bitandise okubabuguma, amyuka RDC James Mukose Motondole ne DPC wa Kayunga John Lukooto baatandise okugobawo abavubuka nga bwe babategeeza nti okulonda kusaziddwamu.\nAkulira ebyokulonda e Kayunga Rashid Musinguzi yagambye nti yawandiise lipoota naagiweereza e Kampala ku ofiisi z'akakiiko k'ebyokulonda basalewo ekiddako.\nJames Mukose Motondole\nOmubaka Baseke ow'e Ntenjeru Kkooti emutaddeko kibakuntumye\nTown clerk wa Kayunga agobeddwa lwa kubulankanya obukadde 160\nAbavubi basimye oluguudo okulemesa loole eziryonoona


Bukedde Online - Abasawo balabudde abakyala okwegendereza enkozesa ya pawuda\nEbintu 5 omunywi w’omwenge by’alina okukola...\nKamunye ayamba alina siriimu obutanafuwa...\nAbakugu bazudde nti ekirungo ekya Talcum ekitabulwa mu pawuda wa Johnson ono kirwaza n’endwadde endala.\nOmukyala ng’akuba omwana we pawuda wa Johnson.\nOLUVANNYUMA lwa kkooti mu Amerika okusingisa kkampuni ya Johnson and Johnson ekola pawuda wa Johnson Baby Powder n’ebikozesebwa ku nsusu ebirala olwa pawuda waabwe okuvaako kookolo w’amagi eyatta Jacqueline SalterFox, 62.\nAbakugu bazudde nti ekirungo ekya Talcum ekitabulwa mu pawuda ono kirwaza n’endwadde endala.\nTALCUM ALWAZA NE KOOKOLO W’EMISUWA\nDr. Steven Mukasa, owa St. Vincent Hospital e Mengo agamba nti, ekirungo kino ekya Talcum kireetawo embeera y’okulwala kookolo.\nAbakoze okunoonyereza ku kirungo kino balaga nti kisobola okulwaza kookolo w’amagi naddala mu bakyala abamukozesa mu bitundu byekyama.\nOkugeza waliwo abakyala abateeka pawuda mu bupaadi obunywa amazzi n’ebirala okukuuma empale zaabwe nga nnyonjo.\nAnnyonnyola nti, n’abantu abakola mu birombe naddala eby’amayinja ne zaabu wabaawo eminnyo egibaamu ekirungo kya Talcum nakyo ekibateeka mu bulabe bw’okulwala kookolo w’emisuwa.\nABAKUGU MU BYA KOOKOLO BALABUDDE\nAbakugu mu bya kookolo bannyonnyodde ku kirungo kino na wa Bannayuganda we bayimiridde ku kookolo ava ku pawuda.\nDr. Noleb Mugisha agamba nti, ekirungo kino kisobola okuteekawo embeera evaako kookolo kuba kirimu eminnyo egyongera okutta obutoffaali ne buvaamu kookolo.\nWabula embeera z’abantu zaawukana okusinziira ku kikula kyabwe mu butonde.\nMu Uganda abantu abalina akawuka akaleeta siriimu n’omusujja gw’ensiri babeera mu katyabaga k’okukwatibwa kookolo ow’ebika eby’enjawulo okuli n’ow’amagi.\nAbakyala abasinga okufuna kookolo w’amagi abeera wa mu musaayi.\nWabula waliwo n’ebintu ebirala ng’abakyala okulwawo okuzaala, omugejjo, okunywa sigala, omwenge ogususse, ebisiike ebisusse naddala bye bafumba mu butto addiηηanibwamu emirundi emingi, n’ebirala bingi nabyo bibateeka mu buzibu bw’okulwala kookolo.\nNaye kookolo ava ku pawuda tubadde tetunnamufunako wano mu ggwanga. Ate bwe kibaawo kisobola okuba nga kyongereza ku kizibu ekirala ekirwaza kookolo.\nOkugeza mu bantu abalina endwadde ez’olukonvuba. Wadde nga Talcum abeera mu pawuda n’ebyokwenyiriza ebirala, waliwo okunoonyereza okulaga nti aleeta kookolo.\nPawuda wa Johnson asinga akozesebwa mu Uganda aggyibwa Kenya ne South Afrika.\nWabula abamu ku basuubuzi bamutereka bubi, oluusi n’ayitako ennaku olwo n’afuuka ow’obulabe eri amukozesa.\nTwagezezzaako okufuna akulira kkampuni ya Translink Ug Limited, abavunaanyizibwa ku kutuusa wano ebyamaguzi bya Johnson, nga tali mu ggwanga.